"Ο Τάσσος κάλυπτε τη χούντα"\nΜε αφορμή τη συζήτηση για τον Μακάριο, την αντίσταση και την ΕΟΚΑ Β\nΗ αντίσταση και οι αντιστασιακοί, με ή χωρίς εισαγωγικά, είναι από τους πρωταγωνιστές της υπό εξέλιξη προεκλογικής εκστρατείας. Ο απερχόμενος πρόεδρος Τάσσος Παπαδόπουλος έχει μοιράσει μετάλλια και προαγωγές σε πέραν των 1000 αστυνομικών για την "αντιστασιακή" τους δραστηριότητα.\nΤο Υπουργικό Συμβούλίο αποφάσισε ότι ο εκπαιδευτικός στόχος της φετινής σχολικής χρονιάς είναι ο Μακάριος, με αφορμή τη συμπλήρωση 30 χρόνων από το θάνατό του. Το Υπουργείο Παιδείας διέταξε τους εκπαιδευτικούς να οργανώσουν εκθέσεις, εκδηλώσεις, εκδόσεις, ακόμη και σύνθεση τραγουδιού για τον Μακάριο. Τα βραβεία θα τα απονέμει ο πρόεδρος Παπαδόπουλος σε εκδήλωση στο προεδρικό μέγαρο, στις 7 Δεκεμβρίου, ημέρα που έχει καθιερωθεί ως η επέτειος της αντίστασης.\nΌταν λένε αντίσταση εννοούν την ενεργό συμμετοχή σε αντιστασιακές δραστηριότητες, ενάντια στην επέμβαση της ελληνικής χούντας στα εσωτερικά της Κύπρου, με αποκορύφωμα το πραξικόπημα της 15ης Ιουλίου 1974.\nΜάλιστα, μέρος της επικοινωνιακής στρατηγικής του Τάσσου Παπαδόπουλου είναι ο παραλληλισμός του τότε με το σήμερα. Όπως, δηλαδή, η χούντα, εξυπηρετώντας ξένα συμφέροντα ήθελε να ανατρέψει και τον Μακάριο, έτσι και σήμερα τα ίδια κέντρα "μηχανορραφούν για να φύγει ο Τ. Παπαδόπουλος από την εξουσία". Μέρος αυτής της "συνωμοσίας" είναι και η υποψηφιότητα του Δ. Χριστόφια.\nΑντιδρώντας, το ΑΚΕΛ είπε ότι ο Τάσσος Παπαδόπουλος συναγελάζεται με στελέχη της ΕΟΚΑ Β. Η θέση αυτή προκάλεσε την οργή του απερχόμενου Προέδρου, ο οποίος το θεώρησε ύβριν και αισχρή συκοφαντία. Το ΑΚΕΛ απέτυχε να τεκμηριώσει τον ισχυρισμό του περί συναντήσεων του Τ. Παπαδόπουλου με στελέχη της ΕΟΚΑ Β. Το επιτελείο του Δ. Χριστόφια έθεσε το ζήτημα αυτό σε λάθος βάση: Δεν έχει τόση σημασία αν ο Τ. Παπαδόπουλος συνάντησε ή όχι στελέχη της ΕΟΚΑ Β. Το σημαντικό είναι ότι εκφράζει σήμερα τους σκληρούς της ΕΟΚΑ Β.\nΟ Τ. Παπαδόπουλος δεν νομιμοποιείται να κατατάσσει τον εαυτό του μεταξύ των αντιστασιακών, ούτε έχει το ηθικό έρεισμα να μοιράζει μετάλλια σε αντιστασιακούς:\nΟυδέποτε τοποθετήθηκε κατά της δικτατορίας στην Ελλάδα. Αντιθέτως θώπευσε το καθεστώς της 21ης Απριλίου, την Εθνική Κυβέρνηση της Μητέρας Πατρίδας, όπως την αποκαλούσε, και θεωρούσε υπονομευτές τους λίγους που διαδήλωναν κατά της χούντας.\nΔεν ήταν προσωπικά σε ρήξη με την ΕΟΚΑ Β, ούτε τοποθετήθηκε ποτέ ξεκάθαρα κατά της δράσης της. Στις 15 Ιουλίου 1974 συνελήφθη στην Αμμόχωστο, αλλά αφέθηκε ελεύθερος την επομένη με παρέμβαση του υπαρχηγού της ΕΟΚΑ Β' Κίκη Κωνσταντίνου. Εκατοντάδες άλλοι Μακαριακοί έμειναν στα κελιά μέχρι την τουρκική εισβολή.\nΜε αφορμή την προσπάθεια που καταβάλλεται για να αναδειχθεί ο Τ. Παπαδόπουλος σε εκφραστή της αντιστασιακής δραστηριότητας στην Κύπρο, το πρώην στέλεχος της ΕΔΕΚ Τάκης Χατζηδημητρίου επικοινώνησε μαζί μας και με αγανάκτηση μας προέτρεψε να ψάξουμε τα γεγονότα της 21ης Απριλίου 1971, όταν στρατιώτες της ΕΣΑ, με πολιτικά, διέλυσαν αντιχουντική πορεία στη Λευκωσία και το ρόλο που διαδραμάτισε ο Τάσσος Παπαδόπουλος στη συγκάλυψη των χουντικών αξιωματικών της Εθνικής Φρουράς που τα είχαν προκαλέσει.\nΤο 1971 ο Γρίβας ετοίμαζε από την Αθήνα την ΕΟΚΑ Β΄. Στη Λευκωσία διάφορες ομάδες, σε συνεργασία με το Β' Γραφείο του ΓΕΕΦ, δημιουργούσαν το κατάλληλο κλίμα για την έναρξη ενός νέου ενωτικού αγώνα. Την παραμονή της επετείου της 21ης Απριλίου πραγματοποιήθηκε στο σωματείο Μαυρομμάτης Αγίου Παύλου μεγάλη εκδήλωση για τον εορτασμό της επετείου της "Εθνικής Επαναστάσεως". Εκπροσωπήθηκε σύσσωμη η Κυβέρνηση της Κύπρου.\nΜε αφορμή την επέτειο της χούντας, η Επιτροπή για την Αποκατάσταση της Δημοκρατίας στην Ελλάδα (ΕΑΔΕ), η μόνη αντιχουντική οργάνωση που υπήρχε στην Κύπρο, οργάνωνε πορεία στη Λευκωσία. "Δεχτήκαμε εκβιαστικά μηνύματα να ματαιώσουμε την πορεία. Μια χουντική εφημερίδα έγραψε πως 'θα χυθεί αίμα'. Παρόλα αυτά, κρίναμε ως ΕΑΔΕ, ότι ήταν ώρα να αναμετρηθούμε με τη χούντα. Στη Λευκωσία επικρατούσε φασιστικό κλίμα. Δεν μπορούσες να μιλήσεις. Οι χουντικοί αξιωματικοί που ήλεγχαν την Εθνική Φρουρά επέβαλαν κλίμα τρομοκρατίας, προετοιμάζοντας την κάθοδο του Γρίβα στην Κύπρο".\nΗ πορεία ξεκίνησε από το οδοντιατρείο του Τάκη Χατζηδημητρίου στην οδό Ονασαγόρου. Ευθύς αμέσως μια μεγάλη ομάδα στρατιωτών με πολιτικά επιτέθηκαν στους διαδηλωτές, τους κτύπησαν με γκλομπ, τους διέλυσαν και πήραν σαν "λάφυρο" την ελληνική σημαία. Τις επόμενες μέρες η εφημερίδα "ΤΑ ΝΕΑ" δημοσίευσε φωτογραφίες με τα ονόματα των στρατιωτών. Υπηρετούσαν όλοι στην Ελληνική Στρατιωτική Αστυνομία Κύπρου (ΕΣΑΚ).\nΤο θέμα πήρε πολιτικές διαστάσεις. Η ΕΣΑΚ ήταν παρακλάδι της ελληνική ΕΣΑ, όπου διοικητής ήταν ο Δημήτριος Ιωαννίδης. "Η διάλυση μιας αντιχουντικής εκδήλωσης από στρατιώτες με πολιτική περιβολή ήταν ένα μικρό πραξικόπημα. Ήταν η απαρχή της δικτατόρευσης της κοινωνίας από τους χουντικούς αξιωματικούς της Εθνικής Φρουράς. Ήταν τα 'προπόνια' του πραξικοπήματος του Ιουλίου", αναφέρει ο Τάκης Χατζηδημητρίου.\nΗ Επιτροπή ζήτησε από τον Β. Λυσσαρίδη να θέσει το ζήτημα στη Βουλή. Ο Τάσσος Παπαδόπουλος, εκ μέρους των εθνικοφρόνων Βουλευτών, όχι μόνο του Ενιαίου αλλά και της Προοδευτικής Παράταξης, προσπάθησε να ματαιώσει τη συζήτηση. "Η προσέγγιση του ήταν νομική. Υποστήριξε ότι έγινε μια συμπλοκή μεταξύ πολιτών και πως το ζήτημα ήταν καθαρά αστυνομικό. Ο στρατός βγήκε στους δρόμους και διέλυσε πολιτική συγκέντρωση και ο Τ. Παπαδόπουλος δεν είδε τίποτα", αναφέρει ο Χατζηδημητρίου.\nΣτην επιμονή της ΕΔΕΚ, κλήθηκε στη Βουλή για να ενημερώσει τους Βουλευτές ο υπουργός Εσωτερικών Επαμεινώνδας Κωμοδρόμος, ο οποίος σε όλη του τη θητεία ήταν δουλικός προς τη χούντα.\n"Επανάστασις" η χούντα\nΗ ομιλία του, που είναι καταγραμμένη στα πρακτικά της Βουλής, ήταν μια συνηγορία υπέρ του στρατιωτικού καθεστώτος των Αθηνών:\nΟ Υπουργός Εσωτερικών της Κύπρου, έλεγε τότε, πως αυτοί που διαδήλωναν κατά της χούντας ήταν μια μικρή μειοψηφία (και είχε δίκαιο, όλοι κι όλοι ήταν 24 άνθρωποι). Η ομολογία αυτή δεν δικαιολογεί τις εκατοντάδες των μεταλλίων των αντιστασιακών. Μεταξύ αυτών περιλαμβάνονται και αστυνομικοί που έκαναν πλάτες στους ΕΣΑτζήδες για να δείρουν τους διαδηλωτές. Δεν περιλαμβάνεται κανένας της ΕΑΔΕ. "Ευτυχώς δεν μας πρόσφερε μετάλλια ο Παπαδόπουλος, διότι εγώ προσωπικά θα βρισκόμουν στη δύσκολη θέση να το απορρίψω", αναφέρει ο Τ. Χατζαηδημητρίου.\nΗ “μητέρα πατρίς”\nΟ Υπουργός Εσωτερικών της Κύπρου είπε ενώπιον της Βουλής ότι θα έπρεπε να είχε απαγορεύσει την πορεία. "Δεν την απαγορεύσαμεν όμως διότι εκρίθη ως μια καχεκτική και ασήμαντος εκδήλωσις, και συνεπώς, ως εκδήλωσις ανάξια λόγου δεν έπρεπε να της εδίδετο σημασία διά μίας απαγορεύσεως".\nΟ Τάσσος Παπαδόπουλος, εκ μέρους όλων των εθνικοφρόνων Βουλευτών (έτσι συστήθηκε), δήλωσε στη Βουλή ότι πείσθηκε από τα επιχειρήματα του Κωμοδόρμου και έψεξε το γεγονός ότι "επετράπη και εκτός της Βουλής αλλά και εντός της Βουλής, να δημιουργηθούν συνθήκαι αι οποίαι πραγματικώς δύνανται να κλονίσουν εκ βάθρων την στενήν και αγαστήν συνεργασίαν μεταξύ των Κυβερνήσεων της Κύπρου και της μητρός πατρίδος".\nΟ Παπαδόπουλος είπε πως οι δραστηριότητες της ΕΑΔΕ αποτελούσαν "πρόκλησιν" κατά των αισθημάτων του κυπριακού λαού".\nΗ ομιλία του Τ. Παπαδόπουλου διακοπτόταν από χειροκροτήματα οπαδών της χούντας που κατέλαβαν το ακροατήριο της Βουλής, αφού πορεύτηκαν εν πομπή από το σωματείο Μαυρομμάτης Αγίου Παύλου, όπου την παραμονή των επεισοδίων εορτάστηκε η επέτειος της "επαναστάσεως". Σύμφωνα με τα πρακτικά της Βουλής χρειάστηκε να παρέμβει ο Πρόεδρος της Βουλής και να υποδείξει στο ακροατήριο ότι δεν επιτρέπονταν τα χειροκροτήματα.\nΗ συζήτηση δεν ήταν επί της ουσίας, αλλά επί της διαδικασίας. Το θέμα της διάλυσης πολιτικής συγκέντρωσης από ΕΣΑτζήδες κρίθηκε άσκοπο, διότι όπως είπε ο Τ. Παπαδόπουλος "έχει επεκταθή εις την συζήτησιν του καθεστωτικού θέματος της Μητέρας Πατρίδος". Ο Παπαδόπουλος ζήτησε να μπει το θέμα σε ψηφοφορία και με την πλειοψηφία των εθνικοφρόνων Βουλευτών, δεν έγινε η συζήτηση.


Δημοσιεύθηκε στις 1 Δεκεμβρίου, 2016, 15:04 1 Δεκεμβρίου, 2016, 15:06 Δημοσιεύθηκε από Επικαιρότητα\nΠολεμικά πλοία του Ρωσικού Στόλου της Μαύρης Θάλασσας πήραν θέση έξω από τη δυτική ακτογραμμή της Κριμαίας, με σκοπό την ενίσχυση της αεράμυνας στη χερσόνησο, απαντώντας στην έναρξη των πυραυλικών δοκιμών της Ουκρανίας, σύμφωνα με ρεπορτάζ του ειδησεογραφικού πρακτορείου RIA την Πέμπτη.\nΤο Κίεβο ξεκίνησε διήμερες πυραυλικές δοκιμές σήμερα Πέμπτη, προκαλώντας την οργή της Ρωσίας, η οποία έθεσε σε επιφυλακή τις δυνάμεις αεράμυνάς της, ισχυριζόμενη ότι ελπίζει πως τα παιχνίδια πολέμου που λαμβάνουν χώρα δεν θα διακόψουν τις διεθνείς πτήσεις.\n«Πολεμικά πλοία του Στόλου της Μαύρης Θάλασσας έχουν λάβει θέσεις κοντά στη δυτική ακτή της Κριμαίας, με σκοπό να παραμείνουν εκεί καθόλη τη διάρκεια των ουκρανικών πυραυλικών δοκιμών, μεταξύ 1ης και 2ας Δεκεμβρίου», είπε στρατιωτική πηγή στην Κριμαία στο πρακτορείο RIA.\n«Τα αμυντικά συστήματα των πλοίων έχουν τεθεί σε υψηλότερο επίπεδο επιφυλακής. Ο εξοπλισμός τους έχει εξ’ αρχής σχεδιαστεί έτσι ώστε να καταρρίπτει ισχυρούς βαλλιστικούς πυραύλους αλλά και πυραύλους cruise. Μαζί με τις χερσαίες δυνάμεις αεράμυνας στη χερσόνησο, ο στόλος έχει παρατάξει μια πρακτικά αδιαπέραστη ασπίδα εναντίον των εχθρικών πυραύλων», συμπλήρωσε η ίδια πηγή.\nΟ Vladimir Krizhanovsky, Ουκρανός αξιωματικός του στρατού, δήλωσε νωρίτερα την Πέμπτη στο τηλεοπτικό κανάλι 112 ότι οι ασκήσεις έχουν ήδη ξεκινήσει και ότι διενεργούνται χωρίς κανένα πρόβλημα. «Οι δοκιμές διενεργούνται σε απόλυτη συμφωνία με το διεθνές δίκαιο», υπογράμμισε ο Krizhanovsky, ενώ παράλληλα ανέφερε ότι λαμβάνουν χώρα τουλάχιστον 30 χιλιόμετρα από τον Κριμαϊκό εναέριο χώρο. Χαρακτηριστικά δήλωσε ότι «θα ήταν λάθος να παρενοχληθεί καθ’ οιονδήποτε τρόπο η Ουκρανία».\nΚΡΙΜΑΙΑ, ΟΥΚΡΑΝΙΑ, ΠΟΛΕΜΙΚΑ ΠΛΟΙΑ, ΡΩΣΣΙΑ


Maria Taverna, Καμάρι - Κριτικές εστιατορίων - TripAdvisor\nΝέο! Μας επισκέπτεστε για να δείτε γνώμες από ταξιδιώτες. Τώρα μπορείτε και να κάνετε κράτηση για το ξενοδοχείο σας απευθείας στο TripAdvisor. Maria Taverna, Καμάρι\nΚαμάρι: Το καλύτερο γεύμα με Γαρίδα\nΚαμάρι: Το καλύτερο γεύμα με Χυμοί & σμούθις\nΕυρώπη›Ελλάδα›Νότιο Αιγαίο›Κυκλάδες›Σαντορίνη›Καμάρι›Εστιατόρια σε Καμάρι› Maria Taverna\nΑυτή είναι η επιχείρησή σας; 28 Κριτικές Νο87 από 100 Εστιατόρια για: Καμάρι Ελληνική\nΔιαγραφή του Maria Taverna από τα Αποθηκευμένα Προσθέσατε το Maria Taverna στα Αποθηκευμένα Αυτό το εστιατόριο είναι καλό για οικονομικό φαγητό;\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών Καμάρι, Ελλάδα Ιστότοπος + Προσθήκη ωρών Βελτίωση αυτής της καταχώρισης Περισσότερα Όλες οι φωτογραφίες επισκεπτών (8)\nΚαμάρι, Σαντορίνη Περισσότερα Anassa Deluxe Suites\nΕνημέρωση καταχώρισης… Maria Taverna: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΚαμάρι, Σαντορίνη Skaramagas\nΚαμάρι, Σαντορίνη Family Taverna\nΚαμάρι, Σαντορίνη Alexis taverna\nΚαμάρι, Σαντορίνη Peros Restaurant\nΚαμάρι, Σαντορίνη Juicy Burger\nΚαμάρι, Σαντορίνη Καμάρι: Όλα τα εστιατόρια (113)\nMaria Taverna: Έχετε πάει; Μοιραστείτε τις εμπειρίες σας! Γράψτε μια κριτική\nΚαμάρι, Ελλάδα Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Maria Taverna) και από προηγούμενους πελάτες.


Από τον Γιώργο Ζαρκαδούλα, 18/02/2019 @ 11:33\nΛίγες ημέρες έμειναν για την απονομή των βραβείων Oscar του 2019. Λίγες ημέρες για την πραγματοποίηση του 91ου θεσμού εκείνου που δίνει περισσότερη σημασία στη χλιδή, στο κόκκινο χαλί και στο politically correct του πράγματος και λιγότερο στα αμιγώς κινηματογραφικά κριτήρια. Τα παραδείγματα είναι αρκετά, οι απουσίες τρανταχτές όπως και οι αρνήσεις καλλιτεχνών είτε να παρευρεθούν στην εκδήλωση ή ακόμα και στο να παραλάβουν το περιβόητο αγαλματίδιο.\nΤο μόνο που μπορεί να μείνει είναι τα λόγια των νικητών, όταν κι εφόσον αυτά καταπιαστούν με ζητήματα της επικαιρότητας, κοινωνικές και περιβαλλοντολογικές ανησυχίες, άσχετα που μόλις σβήσουν τα φώτα θα πάψουν να κοσμούν τις ειδησεογραφικές στήλες. Δεν έχουμε κρύψει ποτέ το ότι αγαπάμε τον κινηματογράφο και τα soundtrack, όπως αγαπάμε και τα προγνωστικά για το εν λόγω γκαλά. Το πιο πιθανό είναι να πάμε κουβά και πάλι, αλλά οι προβλέψεις έχουν τη γοητεία εκείνη που κατατροπώνει το τελικό αποτέλεσμα. Κοινώς, μας ιντριγκάρει το παιχνίδι κι όχι αν κερδίσουμε.\nΘα εστιάσουμε στις σημαντικότερες κατηγορίες των Oscars για ευνόητους λόγους, θα ποντάρουμε σε τελικά αποτελέσματα και θα προτείνουμε τους δικούς μας νικητές. Τους νικητές της καρδιάς μας, που μας σκλάβωσαν την περασμένη απογοητευτική χρονιά με τον έναν ή με τον άλλο τρόπο. Η δόξα και η φήμη τους ανήκει δικαιωματικά.\nΚαλύτερη Ταινία: Black Panther, BlacKkKlansman, Bohemian Rhapsody, The Favourite, Green Book, Roma, A Star Is Born, Vice.\nΠοντάρισμα: Είχε χρόνια να σταθεί αξιοπρεπώς πίσω από την κάμερα ο Spike Lee κι επιτέλους τα κατάφερε και με το παραπάνω. Από τους λοιπούς διεκδικητές γελάμε δυνατά με την πατάτα του "Μαύρου Πάνθηρα", αναγνωρίζουμε όμως πως "Η Παρείσφρηση" δεν έχει τύχη. Οι ιθύνοντες έδωσαν (άδικα) το βραβείο σε μαύρη ταινία πριν δυο χρόνια. Τους κόβουμε σινεφίλ φέτος, οπότε πάμε στο 1.91 του "Roma".\nRocking Oscar: Ήταν δύσκολη η επιλογή ομολογουμένως. Μεγαλύτερη παπαριά όμως από το "Clapper" είχαμε καιρό να δούμε. Θες από τον τίτλο που στα ελληνικά είναι ακόμα πιο χάλια ("Ο Παλαμάκιας"), θες από την ιστορία της, το θέμα είναι πως έστω και στο νήμα κατάφερε να μας κερδίσει αντιστρόφως ανάλογα από το επίσης πανάθλιο "Mute" του Netflix. Άξιο και σε καλή μεριά.\nΑ΄ Αντρικός Ρόλος: Christian Bale, Bradley Cooper, Willem Dafoe, Rami Malek, Viggo Mortensen.\nΠοντάρισμα: Θα το πάμε δια της ατόπου απαγωγής. Ο Dafoe φεύγει πρώτος. Αρκετά καλός, αλλά συμπληρώνει τη λίστα όντας μη εμπορικός. Ο Aragorn επίσης το ίδιο και μείναμε με τα φαβορί. Θα το μπουμπουνίσουμε στον Malek, όχι τόσο για την ερμηνεία του, αλλά κυρίως για τον μύθο που ακούει στο όνομα Freddie Mercury.\nRocking Oscar: Μην σας πούμε ψέματα, η απόφαση είχε παρθεί από το πρώτο λεπτό και το δεύτερο μισό του "Mandy" απλώς ήταν η ταφόπλακα στα όνειρα των ανταγωνιστών του. Η επιστροφή του Nicolas Cage ήταν επεισοδιακή και αιματοβαμμένη. Το ότι θα διαρκούσε παρά ελάχιστες ημέρες ήταν επίσης πασιφανές αλλά δεν μας αποθάρρυνε. Ο καλλιτεχνικός βούρκος τον κάλεσε και πάλι στην αγκαλιά του, εμείς όμως προλάβαμε και του παραδώσαμε το πιο gore αγαλματίδιο της χρονιάς.\nΑ' Γυναικείος Ρόλος: Yalitza Aparicio, Glenn Close, Olivia Colman, Lady Gaga, Melissa McCarthy.\nΠοντάρισμα: Ξερό και μονό αποδεκτό στην Olivia Colman. Με την ίδια συλλογιστική της αντίστοιχης ανδρικής κατηγορίας, στέλνουμε στον πάγκο Yalitza Aparicio & McCarthy. Πάλι τρεις μας έμειναν και παρόλο που δεν έχουμε δει την Glenn Close, θα πάμε ταμείο με την ηρωίδα του Λάνθιμου.\nRocking Oscar: Δύσκολο. Πολύ δύσκολο. Έχουμε Jennifer Garner στο "Peppermint", έχουμε δυστυχώς την αγαπημένη Helen Mirren στο αποκαρδιωτικό "Winchester" και τη Melissa McCarthy στο "The Happytime Murders". Καθότι όμως δεν έχουμε αναδείξει κάποια έκπληξη, θα πρωτοτυπήσουμε και θα χαρίσουμε την αγάπη μας στην αμιγώς γυναικεία ομάδα του "Ocean's 8". Στον άτυπο διαγωνισμό για το ποια θα υποδυθεί χειρότερα τον ρόλο της, ήρθαν ισόπαλες. Το λες κι επίτευγμα.\nΒ' Αντρικός Ρόλος: Mahershala Ali, Adam Driver, Sam Elliott, Richard E. Grant, Sam Rockwell.\nΠοντάρισμα: Εδώ θα μετρήσουν οι συμπάθειες και οι αδυναμίες. Οι κύριοι Rockwell & Ali παρακαλούνται να αποσυρθούν καθώς είναι πρόσφατοι νικητές. Ο κύριος Driver έχει όλο το μέλλον μπροστά του και κάπως έτσι καταλήξαμε στον Sam Elliott. Σε έναν εκ των πλέον cool ηθοποιών εν ζωή και στον άνθρωπο εκείνο που αφού σκότωσε τον Χίτλερ, εν συνεχεία έγινε και ο δήμιος του Bigfoot. Όχι, δεν σας λέμε ψέματα: Voila.\nRocking Oscar: Καλώς τα μεγαθήρια. Από πού να ξεκινήσουμε; Από τον Gary Oldman στο "Hunter Killer"; Ας ξεκινήσουμε από κει και να συνεχίσουμε με την κάκιστη αντιγραφή του Rami Malek στον ρόλο του Dustin Hoffman στο remake του "Ο Πεταλούδας". Και για να μην βασανιζόμαστε άλλο, θα ολοκληρώσουμε με το χτύπημα του John Malkovich στο "Mile 22". Προφανώς και του δίνουμε το βραβείο, κυρίως για την υπομονή που επέδειξε στην ακατάσχετη κι εκνευριστική πολυλογία του Mark Walberg.\nB' Γυναικείος Ρόλος: Amy Adams, Marina de Tavira, Regina King, Emma Stone, Rachel Weisz.\nΠοντάρισμα: Ίσως το πιο εύκολο κέρδος. Με δύο υποψήφιες, είναι λίγο δύσκολο να μην καταλήξει το Oscar στην ταινία του Λάνθιμου. Σε ποια τώρα είναι το ερώτημα, το ρίσκο και το τζογάρισμα. Βάζουμε κάτω τα δεδομένα κι έχουμε: Η Weisz έχει μουρλαθεί να πρωταγωνιστεί τελευταία σε ταινίες για τους Εβραίους. Δεν το λες κι εμπορικό. Μάλλον στοχευμένο. Από την άλλη έχεις μια αγαπημένη ηθοποιό του Hollywood και του κοινού. Είναι κι αυτή η μουσούδα της Stone που σαγηνεύει άπαντες και δικαιολογημένα. Οπότε; Emma Stone show us the money.\nRocking Oscar: Δεν μπήκαμε στη διαδικασία για πληθώρα συμμετεχόντων εδώ. Αλίμονο. Λίγες και καλές. Το "Mile 22" κάνει και πάλι την παρουσία του αισθητή με τη σταρ του MMA, Ronda Rousey. Αντίπαλο δέος; Βρε ομορφιά Elisabeth Shue, τι δουλειά είχες στο remake της κακιάς ώρας του "Death Wish"; Είστε τυχερές όμως και οι δυο, καθώς η πλέον ατάλαντη ηθοποιός της γενιάς της δεν άφησε περιθώρια αμφισβήτησης της πρωτοκαθεδρίας: Η Rosamund Pike στο "Beirut" είναι τόσο κακή όσο φαντάζεστε. Δικό σου κοπελιά.\nΣκηνοθεσίας: Spike Lee, Paweł Pawlikowski, Γιώργος Λάνθιμος, Alfonso Cuarón, Adam McKay.\nΠοντάρισμα: Μπορεί να κάνει εδώ την έκπληξη ο Spike Lee; Δύσκολο. Προβλέπουμε μάχη «κλεφτών». Λάνθιμος και Cuarón έχουν το δικό τους ύφος, τη δικιά τους σχολή. Έχουν όμως και αγαπημένους σκηνοθέτες. Τα δάνειά τους όμως είναι τόσο όμορφα κι εναρμονισμένα με την προσωπική τους οπτική που μόνο καλό προσφέρουν. Εδώ θα γίνει η μάχη. Πού θα κάτσει η μπίλια; Στο ταλέντο και στο hype ή στο ταλέντο και στο παλιακό σινεμά; Αν έσκαγε κανά αβίαστο χαμόγελο ο Λάνθιμος και ήταν λίγο πιο εξωστρεφής στις αναγκαστικές κοινωνικές εκδηλώσεις, θα του δίναμε έναν πόντο παραπάνω. Τώρα όμως, θα πάμε με τον Μεξικάνο οραματιστή.\nRocking Oscar: Μιλάμε για τη χαρά του νεκροθάφτη. Σκληρός ανταγωνισμός, αμείλικτος. Ο Vaugh Stein του "Terminal", ο Kevin Connolly του "Gotti", ο Αλέξανδρος Αβρανάς του "Dark Crimes", ή μήπως η παιχτούρα Eli Roth για το remake του "Death Wish"; Θα προσπεράσουμε το "Venom" και τον Ruben Fleischer καθότι το σενάριο δεν τον βοήθησε ιδιαίτερα και θα καταλήξουμε στο επικό κατόρθωμα του Steven C.Miller. Το "Escape Plan 2: Hades" είναι δικό του και θα τον κυνηγάει για πάντα.\nΤραγουδιού: "All The Stars", "I'll Fight", "The Place Where Lost Things Go", "Shallow", "When A Cowboy Trades His Spurs For Wings".\nΠοντάρισμα: Στα καθαρά δικά μας. Θα είναι σκάνδαλο αν δεν το σηκώσει η Lady Gaga. Μιλάμε για τραγούδι κι ερμηνεία περιωπής. Άσε που εύκολα έμπαινε ακόμα ένα υποψήφιο από την ταινία ("Always Remember Us This Way"). Οκ, είναι φτιαγμένο για τον λόγο αυτό. Είναι δακρύβρεχτο, είναι ότι θες. Όταν μπαίνει όμως η άτιμη στο "Shallow" σκέφτεσαι πόσοι θα ήθελαν να το έχουν συνθέσει/ερμηνεύσει και φανταζόμαστε πως είναι πολλοί.\nRocking Oscar: Είναι υποψήφιο για τραγούδι της χρονιάς. Δεν πειράζει που είναι φετινό, σκέψου μόνο να έπαιζε στην ταινία. Την από πάνω. Θα το είχε σηκώσει για πλάκα με κατεβασμένα τα χέρια. Το "Shooting Stars" των Rival Sons μας ανάγκασε να παραβούμε το πρωτόκολλο. Soul rock με ολίγη από gospel και χορωδιακά sing along για κατάμεστα στάδια. Σου ευφραίνει την καρδιά, το μυαλό και την ψυχή. Αυτό δεν είναι ένα από τα ζητούμενα της μουσικής άλλωστε;\nΕιδική μνεία: Στην ταινία εκείνη που έφαγε το θάψιμο γενεών από τους κριτικούς κι ακόμα αναρωτιόμαστε το γιατί. Δεν είναι αριστούργημα, αλλά "Η Εξαφάνιση Του Sidney Hall" δεν δικαιολογεί σε καμία των περιπτώσεων τις αρνητικές απόψεις των ειδικών. Μην μασάς Sidney, είμαστε δίπλα σου.\nΣτο soundtrack εκείνο που αποδίδει στον μέγιστο βαθμό τα συναισθήματα που προκαλεί η εικόνα. Η μουσική επένδυση του "First Man" από τον Justin Hurwitz είναι τουλάχιστον εκπληκτική. Ο συνδυασμός δε της σύνθεσης εκείνης κατά τη διάρκεια της προσεδάφισης του Απόλλων 11 στη Σελήνη με την εικόνα, είναι καθηλωτικός τόσο για το μάτι όσο και για το αφτί. Απολαύστε.\nΣτον ηθοποιό εκείνο που θα στοιχειώνει για πάντα τις μη νηφάλιες προβολές μας: Tommy Wiseau, σ' ευχαριστούμε που και φέτος μας παρέδωσες μαθήματα υποκριτικής μέσω του "Best F(r)iends: Volume 2". Τι πάει να πει δεν έχεις δει το Vol.1; Ακόμα εδώ είσαι;\n* Και τέλος, στην υπέροχη σειρά "The Little Drummer Girl" που υπό τη σκηνοθετική καθοδήγηση του Park Chan-wook παίζει να είναι εφάμιλλη του βιβλίου του John le Carré. Αν τώρα πάλι ψάχνεις να βρεις το main theme της μίνι αυτής σειράς και πέφτεις σε συνεχές αδιέξοδο, σε παραπέμπουμε στον συνεργάτη του σκηνοθέτη και συνθέτη, Jo Yeong-wook και στη μουσική του επένδυση για το "Old Boy". Εκεί μάλλον θα βρεις την αλήθεια που μας κρύβουν.


Κωστής Χατζηδάκης: "Φιλελεύθερος ήμουν. Φιλελεύθερος μένω. Απέναντι στην αριστερά."\nΚωστής Χατζηδάκης: «Φιλελεύθερος ήμουν. Φιλελεύθερος μένω. Απέναντι στην αριστερά.»\nΝικήτας Κακλαμάνης: Με παρέμβαση Παυλόπουλου πήραν πίσω το θέμα της προσευχής


Αίθριο καιρό με σποραδικές νεφώσεις περιμένουμε στα Χανιά σήμερα, με τη θερμοκρασία να κυμαίνεται από 24 έως 28 βαθμούς Κελσίου και μέτριους δυτικούς ανέμους έντασης 5 μποφόρ. Τις απογευματινές και βραδυνές ώρες προβλέπεται μεταβολή του καιρού, με αρκετά συννεφιασμένο ουρανό, με το θερμόμετρο να φτάνει τους 24 βαθμούς Κελσίου και διατήρηση των ανέμων από δυτική διεύθυνση και ένταση μέχρι 5 μποφόρ.\nΓια αύριο Τρίτη 2/9, προβλέπεται ηλιοφάνεια, με τη θερμοκρασία να κυμαίνεται από 24 έως 31 βαθμούς Κελσίου και ασθενείς βόρειους ανέμους με ένταση που θα φτάσει τα 2 μποφόρ. Μετά το μεσημέρι της ίδιας ημέρας προβλέπεται μεταβολή του καιρού, με τοπική συννεφιά, με θερμοκρασία που θα αγγίξει τους 26 βαθμούς Κελσίου και μικρή ενίσχυση των ανέμων, από βορειοανατολική κατεύθυνση και ένταση μέχρι 3 μποφόρ.\nΑίθριος θα είναι ο καιρός στο Ρέθυμνο σήμερα, με την θερμοκρασία να κυμαίνεται από 25 έως 28 βαθμούς Κελσίου και μέτριους βορειοδυτικούς ανέμους έντασης 4 μποφόρ. Μετά το μεσημέρι της ίδιας ημέρας περιμένουμε αλλαγή στο σκηνικό του καιρού, με αρκετές νεφώσεις, με το θερμόμετρο να φτάνει τους 25 βαθμούς Κελσίου και μικρή εξασθένιση των ανέμων, από βορειοδυτική κατεύθυνση και ένταση μέχρι 2 μποφόρ.\nΓια αύριο Τρίτη 2/9, προβλέπεται ηλιοφάνεια, με τη θερμοκρασία να κυμαίνεται από 23 έως 29 βαθμούς Κελσίου και μέτριους νότιους ανέμους έντασης 5 μποφόρ. Μετά το μεσημέρι της ίδιας ημέρας προβλέπεται μεταβολή του καιρού, με τοπική συννεφιά, με θερμοκρασία που θα αγγίξει τους 24 βαθμούς Κελσίου και διατήρηση των ανέμων από νότια διεύθυνση και ένταση μέχρι 5 μποφόρ.\nΑίθριο καιρό με σποραδικές νεφώσεις περιμένουμε στο Ηράκλειο Κρήτης σήμερα, με τη θερμοκρασία να κυμαίνεται από 25 έως 29 βαθμούς Κελσίου και μέτριους βόρειους ανέμους ως 4 μποφόρ. Τις απογευματινές και βραδυνές ώρες θα επικρατήσουν οι ίδιες συνθήκες, με λίγα σύννεφα, με το θερμόμετρο να φτάνει τους 25 βαθμούς Κελσίου και μικρή εξασθένιση των ανέμων, από βορειοδυτική κατεύθυνση και ένταση μέχρι 3 μποφόρ.\nΓια αύριο Τρίτη 2/9, ο καιρός θα είναι αίθριος, με την θερμοκρασία να κυμαίνεται από 24 έως 30 βαθμούς Κελσίου και ασθενείς βορειοανατολικούς ανέμους με ένταση που θα φτάσει τα 2 μποφόρ. Μετά το μεσημέρι της ίδιας ημέρας περιμένουμε αλλαγή στο σκηνικό του καιρού, με τοπική συννεφιά, με το θερμόμετρο να φτάνει τους 27 βαθμούς Κελσίου και μικρή ενίσχυση των ανέμων, από νότια κατεύθυνση και ένταση μέχρι 3 μποφόρ.\nΔευτέρα, 1 Σεπτεμβρίου 2014, 09:04


Λουκάς Καρυτινός: Στόχος να διατηρήσει η ορχήστρα τη φλόγα της | Η ΚΑΘΗΜΕΡΙΝΗ\n«Αλλαξε το κλίμα στην ορχήστρα, αποκτήσαμε πάλι εγρήγορση και ζέση και έτσι ελπίζω ότι θα φθάσουμε μέχρι το καλοκαίρι», σημειώνει ο Λουκάς Καρυτινός.\n7 Φεβρουαρίου, 2021 07.02.2021 • 08:39\nΑνέλαβε τα καθήκοντά του ως νέος διευθυντής της Κρατικής Ορχήστρας Αθηνών (ΚΟΑ) τρεις μήνες πριν φύγει το 2020. Το δεύτερο κύμα της επιδημίας επέτεινε τους περιορισμούς, με αποτέλεσμα ο Λουκάς Kαρυτινός να μην έχει διευθύνει ποτέ ζωντανά την ΚΟΑ και η ορχήστρα να έχει δώσει μόνο μία συναυλία με κοινό, προφανώς περιορισμένο. Παρ’ όλα αυτά, φαίνεται ότι κρατάει σταθερό τον βηματισμό της, έστω και έτσι. Διατηρώντας υψηλό μουσικό επίπεδο, παραμένει συνδεδεμένη με τους ακροατές της και μάλιστα τους διευρύνει.\nΠάνω από 20.000 viewers παρακολούθησαν τη δεύτερη συναυλία του φετινού προγράμματος «Σολίστ της ΚΟΑ – Δεύτερη Συμφωνία: οι τελευταίες νότες μιας εποχής» από τη σελίδα Facebook και το κανάλι YouTube της ΚΟΑ. Ηταν μια σημαντική επιτυχία –«ένα σχεδόν δεκαπλό sold-out», σχολιάζουν οι ίδιοι–, συνυπολογίζοντας ότι η αίθουσα «Χρήστος Λαμπράκης» του Μεγάρου Μουσικής Αθηνών, όπου η ΚΟΑ δίνει τις συναυλίες της, έχει χωρητικότητα 1.960 ατόμων. Με ποιον τρόπο διαμορφώθηκε το πρόγραμμα της ορχήστρας για το πρώτο εξάμηνο του 2021 εν μέσω τόσων δυσκολιών, ρωτάμε τον κ. Καρυτινό. «Οταν ανέλαβα τα καθήκοντά μου υπήρχε και στην ορχήστρα καταθλιπτική διάθεση – όπως συνέβαινε παντού. Ημασταν αναγκασμένοι να παίζουμε χωρίς κοινό, γεγονός τραυματικό για οποιονδήποτε μουσικό. Και ξέραμε ότι αυτό θα είχε διάρκεια. Ωστόσο, δεν μπορούσαμε να σταματήσουμε τις εμφανίσεις. Επρεπε να συνεχίσουμε να παίζουμε ομαδικά, διότι η εξάσκηση των μουσικών γίνεται σε καθημερινή βάση, για να διατηρούν την τεχνική τους και να εξελίσσονται», απαντάει.\nΜε αυτή την έγνοια και με στόχο να διατηρήσει η ορχήστρα «τη θέρμη και τη φλόγα της», όπως λέει ο ίδιος, γεννήθηκε ο κύκλος «Σολίστ της ΚΟΑ». «Επρεπε να γίνει μια κίνηση που θα μας έδινε καινούργια ενέργεια μέχρι να ξεκινήσουν οι ζωντανές συναυλίες», εξηγεί ο κ. Καρυτινός. «Η ιδέα των σολίστ βασίζεται κατ’ αρχήν στο θαυμάσιο υλικό των μουσικών της ΚΟΑ, που στις συνήθεις συναυλίες σπάνια έχουν τη δυνατότητα να εμφανιστούν σε τέτοιο ρόλο, επειδή η ορχήστρα παίζει με μεγάλη σύνθεση και πρέπει να υπηρετούν στο αναλόγιό τους. Καθώς όμως τα μέτρα μάς υποχρεώνουν να παίζουμε με πολύ μικρότερη σύνθεση, αυτή ήταν μια καλή ευκαιρία, για τους μουσικούς που το επιθυμούσαν, να εμφανιστούν ως σολίστες. Εκανα ένα κάλεσμα για να διαπιστώσω αν υπήρχε ενδιαφέρον και την πρώτη εβδομάδα είχα 30 αιτήσεις για συμμετοχές. Δεν μπορούσα να τους ικανοποιήσω όλους, αλλά αυτό συνέβη με τους περισσότερους. Με αυτό τον τρόπο άλλαξε το κλίμα στην ορχήστρα, αποκτήσαμε πάλι εγρήγορση και ζέση και έτσι ελπίζω ότι θα φθάσουμε μέχρι το καλοκαίρι».\nΜέχρι το τέλος Μαΐου η ΚΟΑ θα παρουσιάσει οκτώ συναυλίες και θα εμφανιστούν 21 σολίστες. Επίσης, έχει πλέον οργανωθεί μια μικρή τεχνική ομάδα που ασχολείται με τις ηχογραφήσεις των συναυλιών. «Θέλουμε να προσφέρουμε αξιόπιστες ψηφιακές μεταδόσεις, ανάλογες της ορχήστρας. Είμαστε σε καλό επίπεδο και μπορούμε να πάμε ακόμη καλύτερα», σημειώνει ο διευθυντής της ΚΟΑ. «Αποφασίσαμε να κάνουμε τα streaming επειδή, εκτός των άλλων, ήταν ευκαιρία η ΚΟΑ, μια κατεξοχήν συμφωνική ορχήστρα που παίζει συνήθως ζωντανά, να μπει στη λογική της ηχογράφησης. Με όλα αυτά εκπαιδευόμαστε ούτως ώστε όταν ανοίξουμε να είμαστε πανέτοιμοι».\nΗ προσεχής συναυλία έχει τίτλο «Σολίστ της ΚΟΑ: Μια κλεφτή ματιά στον κλασικισμό» (20.2), ένα πρόγραμμα με τρία κορυφαία κονσέρτα και μία συμφωνία. Παίρνουν μέρος τρεις σολίστες και διευθύνει ο μαέστρος Στάθης Σούλης.


Πρόσθετα Μέλη Σιλικόνης – Ortholife\nHD Silicone Prosthesis\nΜην αφήνεις τίποτα και κανέναν να σε περιορίσει.\nΣτην Ortholife συνδυάζουμε τεχνολογία αιχμής, παράλληλα με τεχνογνωσία, που πηγάζει τόσο από την αγάπη που αντλούμε από τους πελάτες μας, όσο και από το πάθος μας που απορρέει από καλλιτεχνικές δημιουργίες χρόνων από σιλικόνη, βασισμένες στις επιστήμες της γλυπτικής και ζωγραφικής, με γνώμονα το βέλτιστο αισθητικό, ρεαλιστικό αποτέλεσμα.\nΗ εταιρεία μας διαθέτει ένα πλήρως εξοπλισμένο εργαστηριακό χώρο όπου αναλαμβάνουμε να δημιουργήσουμε κάθε τύπου κοσμητική πρόθεση όπως δάκτυλα, άκρα χείρα και πρόθεση άκρου ποδός.\nΔίνουμε έμφαση και στην παραμικρή λεπτομέρεια.\n√ Αποδίδουμε με ακρίβεια τα χρώματα με όλη τους τη φωτεινότητα, ώστε να ΄΄μπαίνει ζωή΄΄ στην σιλικόνη αντιγράφοντας ζωτικά στοιχεία όπως φλεβίτσες, αγγεία, στίγματα, φακίδες κλτ.\n√ Οι ανατομικές λεπτομέρειες του κάθε μέλους είναι ξεχωριστές καθώς αφορούν τις πτυχώσεις και τους πόρους του δέρματος, ακόμα και τρίχες ή νύχια αν υπάρχουν.\n√ Έχετε δυνατότητα επιλογής tattoo για μία ακόμα πιο ξεχωριστή εμφάνιση.\n√ Κοσμητικά καλύμματα κάτω άκρων.\nΟι παροχές μας σε κατασκευές κάτω άκρων αφορούν όλα τα ύψη: κνήμη, μηρό ακόμα και απεξάρθρωση ισχίου. Όλα είναι εξατομικευμένα, χειροποίητα με εκλεπτυσμένη καλλιτεχνική απόδοση τόσο χρωματικά όσο και ανατομικά. Υπάρχει δυνατότητα ακόμα και για πιο ιδιαίτερες λεπτομέρειες όπως τατουάζ ή πεντικιούρ!\nΤα καλύμματα αυτά που ντύνουν το τεχνητό μέλος, το καθιστούν αδιάβροχο, οπότε απολαμβάνετε άνετα το μπάνιο στη θάλασσα. Επίσης λόγω της επιλογής ύψους στο πέλμα, μπορούν οι γυναίκες να φορέσουν τα αγαπημένα τους τακούνια και να ανακτήσουν την αυτοπεποίθηση τους. Η κάθε κατασκευή είναι μοναδική, είναι η δική σας.\nΚοσμητικά καλύμματα άνω άκρων\nΗ εταιρεία μας παρέχει μια πλούσια γκάμα σε υψηλών προδιαγραφών κατασκευές από σιλικόνη. Αυτές αφορούν:\n√ Μεμονωμένα δάχτυλα\n√ Τμηματικά μέρη μιας παλάμης\n√ Παλάμη σε καρπό\n√ Παλάμη μέχρι αγκώνα\n√ Παλάμη μέχρι πάνω από τον αγκώνα\n√ Αποκατάσταση μέχρι τον ώμο\nΗ κάθε μία κατασκευή είναι μοναδική, στα δικά σας μέτρα και ακολουθεί βέβαια τόσο το δικό σας μοναδικό χρώμα με όλες του τις λεπτομέρειες σε κάθε σημείο διαφορετικό, όσο και το δικό σας σχήμα με κάθε ανατομική λεπτομέρεια (πτυχώσεις, αρθρώσεις, φλέβες…). Ακόμα και αν σας αρέσουν τα τατουάζ, μπορούμε να σας δώσουμε ακόμα και τη χαρά για ένα tattoo look γραμμικό ή έγχρωμο ακόμα.\nΠροσθέσεις παλάμης και δακτύλων\nΟι προσθέσεις παλάμης αφορούν ολόκληρη παλάμη ή μέρος αυτής με κάποια δάκτυλα ή χωρίς καθόλου δάκτυλα. Δίνουμε μεγάλη έμφαση στη χρωματική δυναμική ώστε οι δεκάδες αποχρώσεις που κοσμούν ένα χέρι ή δάκτυλο να μπορούν να αποδοθούν και στο τεχνητό σας μέλος. Φλεβίτσες, αγγεία, στιγματάκια ακόμα και τρίχες ή νύχια αποτελούν για εμάς πρόκληση για ένα εντυπωσιακό αποτέλεσμα. Οι γυναίκες μπορούν να απολαύσουν δίπλα μας ένα άψογο μανικιούρ και να εφαρμόσουν στα νύχια τους όλες τις μοντέρνες τάσεις της μόδας σε χρώμα, μήκος, 3D τεχνικές κ.τ.λ. Επίσης μπορείτε να φορέσετε και πάλι κοσμήματα και αξεσουάρ.\nΠροσθέσεις σιλικόνης τύπου Chopart\nΣτην Ortholife σας παρέχουμε λύσεις και για ακρωτηριασμούς τύπου Chopart, δηλαδή όταν αφαιρείται η περιοχή του πέλματος από τα μετατάρσια περίπου μέχρι τα δάκτυλα μπροστά. Η πρόθεση σιλικόνης εφαρμόζει ακριβώς στο πέλμα και στοχεύει στην καλή στήριξη του ποδιού, ώστε να περπατάμε ελεύθερα και με σιγουριά. Παράλληλα συμπληρώνει την εικόνα του πέλματος σας, αφού αντιγράφουμε τα μεγέθη, το σχήμα και την ανατομία σας. Δίνουμε μεγάλη προσοχή στα χαρακτηριστικά που έχει ο καθένας ξεχωριστά, όπως φλεβίτσες, αγγεία, αρθρώσεις, τένοντες…και με τους εξειδικευμένους χρωματολόγους που εργάζονται με μεράκι για σας, δίνουμε τέτοια χρώματα στη σιλικόνη, ώστε αυτή να γίνεται η συνέχεια του ποδιού σας. Έτσι για πρώτη φορά έχει τη δυνατότητα τόσο ο άνδρας, όσο και η γυναίκα να φορέσει τα αγαπημένα της πέδιλα και να κερδίσει τις καλύτερες εντυπώσεις με ένα άριστο πεντικιούρ ή ακόμα και με ημιμόνιμο! Κανείς δεν θα καταλάβει διαφορά!\nΘήκη κολοβώματος από Σιλικόνη\nΠροθέσεις μύτης και αφτιών\nΤο καλλιτεχνικό τμήμα της Ortholife , αναλαμβάνει να αποκαταστήσει αισθητά ολόκληρη την περιοχή ενός αφτιού ή μύτης και ακόμη τμήματα αυτών. Με τις χρωματικές διαβαθμίσεις της σιλικόνης καλύπτονται και χάνονται τα ίχνη π.χ. μιας χειρουργικής πράξεις και το μέλος καταλαμβάνει το χώρο ή το τμήμα που αντιστοιχεί. Τέλος έχετε και την δυνατότητα για piercing κοντά μας!\nΠρόθεση κάτω άκρου\nΠρόθεση άνω άκρου\nΠρόσθετα Μέλη Σιλικόνης


Οι 4 υποψήφιοι της Λαϊκής Συσπείρωσης για τον Δήμο Ναυπλιέων - Αργολικές Ειδήσεις\nΟι 4 υποψήφιοι της Λαϊκής Συσπείρωσης για τον Δήμο Ναυπλιέων\nΑΡΓΟΛΙΚΕΣ ΕΙΔΗΣΕΙΣ | 12:36:00 μ.μ. | ΕΚΛΟΓΕΣ | ΛΑΙΚΗ ΣΥΣΠΕΙΡΩΣΗ | ΝΑΥΠΛΙΟ\nΚατηγορίες: ΕΚΛΟΓΕΣ , ΛΑΙΚΗ ΣΥΣΠΕΙΡΩΣΗ , ΝΑΥΠΛΙΟ\nΗ «Λαϊκή Συσπείρωση» Ναυπλίου παρουσίασε την Πέμπτη, στο Εργατικό Κέντρο, τους τέσσερις πρώτους υποψήφιους για το Δήμο Ναυπλίου.\nΤην σύσκεψη άνοιξε ο Γιώργος Πινάτσης, Δημοτικός Σύμβουλος με τη «Λαϊκή Συσπείρωση» στο δήμο Ναυπλίου και στη συνέχεια το λόγο πήρε ο Κώστας Γκόνης, υποψήφιος δήμαρχος με τη «Λαϊκή Συσπείρωση» για το δήμο Ναυπλίου. Παρέμβαση έκανε και ο Νίκος Γόντικας, υποψήφιος Περιφερειάρχης Πελοποννήσου με τη «Λαϊκή Συσπείρωση».\nΟι τέσσερις υποψήφιοι για το Δήμο Ναυπλίου είναι:\n– Μαρία Αλιμπέρτη, καθηγήτρια, μέλος του ΔΣ της ΕΛΜΕ Αργολίδας και μέλος του προεδρείου της Ομάδας Γυναικών Ναυπλίου (μέλος της ΟΓΕ).\n– Μαρία Γκιόκα, νοσηλεύτρια στο Γενικό Νοσοκομείο Ναυπλίου, μέλος του ΔΣ του Συλλόγου Γονέων του 5ου Νηπιαγωγείου Ναυπλίου.\n– Χρήστος Μπαβέλας, πολιτικός μηχανικός.\n– Γιάννης Νταής, συνταξιούχος οικοδόμος.\nΟΜΙΛΙΑ ΤΗΣ «ΛΑΪΚΗΣ ΣΥΣΠΕΙΡΩΣΗΣ» ΓΙΑ ΤΟ ΔΗΜΟ ΝΑΥΠΛΙΟΥ\n«Σας καλωσορίζω και σας ευχαριστώ που ανταποκριθήκατε στη πρόσκληση μας. Στη σημερινή μας συγκέντρωση θα παρουσιάσουμε τις βασικές μας θέσεις για τη διεκδίκηση του Δήμου Ναυπλίου.\nΗ Λαϊκή Συσπείρωση είναι η παράταξη που στηρίζει το ΚΚΕ σε όλη την Ελλάδα για τις δημοτικές και περιφερειακές εκλογές. Θέλουμε να απευθύνουμε ένα ευρύτατο κάλεσμα συμπόρευσης με το ΚΚΕ, μπροστά στην εκλογική μάχη του Μάη.\nΣτήριξη στη Λαϊκή Συσπείρωση και το ΚΚΕ σημαίνει πολιτική καταδίκη όλων όσων μας έφεραν ως εδώ. Επιδιώκουμε να δώσουμε τη δυναμική που μπορεί να αποκτήσει η κοινή δράση, ο κοινός αγώνας με τους κομμουνιστές στο δήμο Ναυπλίου, στην Περιφέρεια, στις ευρωεκλογές και πολύ περισσότερο στις βουλευτικές εκλογές όποτε αυτές γίνουν.\nΔιανύουμε μια περίοδο που το νέο πολιτικό σκηνικό που στήνεται με το διπολισμό, είναι φτιαγμένο με παλιά σκάρτα υλικά. Τα κόμματα του δικομματισμού ΣΥΡΙΖΑ και Ν.Δ. ταυτίζονται στις στρατηγικές τους επιλογές, που οδηγούν στη σημερινή κατάσταση και δημιουργούν τη δύσκολη καθημερινότητα που βιώνουμε.\nΠροσπαθούν με κάθε μέσο να μας αποπροσανατολίσουν. Οι διαχωριστικές γραμμές που παρουσιάζουν είναι πλαστές και καλούν το λαό να διαλέξει ανάμεσα στο λιγότερο κακό. Ξέρουμε όμως ότι τι λιγότερο κακό θα φέρει το μεγαλύτερο.\nΤώρα οι αυταπάτες του ΣΥΡΙΖΑ βούλιαξαν στο βούρκο της διαχείρισης. Η ΝΔ που προβάλλει ως διάδοχος «υπόσχεται μία από τα ίδια». Τα μικρότερα κόμματα έχουν χάσει τον προσανατολισμό τους και ουσιαστικά όλοι μαζί προσπαθούν να περάσουν όσο πιο ανώδυνα μπορούν τη βάρβαρη πολιτική που εξαθλιώνει το λαό.\nΤο ΚΚΕ στέκεται αντίβαρο στη πολιτική αυτή και την αντιπαλεύει με όλα τα μέσα. Καλούμε κάθε άνθρωπο καλής θέλησης, που πλήττεται από αυτή τη πολιτική, ανεξάρτητα του τι ψήφισε και αν συμφωνεί σε όλα μαζί μας, να συμπαραταχθεί και να ψηφίσει Λαϊκή Συσπείρωση.\nΟδεύουμε προς τις Δημοτικές –Περιφερειακές εκλογές Ευρωεκλογές και ενδεχόμενα και Βουλευτικές.\nΟι εκλογές αυτές, όπως άλλωστε και κάθε εκλογική μάχη, είναι κρίσιμες γιατί γίνονται σε μια περίοδο που είναι ανάγκη να δείξουμε την αντίδρασή μας να αντισταθούμε στη λαίλαπα. Τα λαϊκά προβλήματα σ’ όλα τα επίπεδά οξύνονται. Τα οικονομικά, τα κοινωνικά, τα πολιτιστικά και εν τέλει τα πολιτικά ζητήματα, καθώς και όλος ο δημόσιος βίος έχουν χτυπήσει κόκκινο.\nΑξιοποιούν την οικονομική κρίση για να περνούν στον κόσμο την αποδοχή και την υποταγή. Μας έφτασαν να αποδεχόμαστε, ένα κομμάτι της κοινωνίας να μην έχει ψωμί να φάει.\n3000 συμπολίτες μας στο δήμο Ναυπλίου είναι άποροι και 3000 ζούνε με επιδόματα. Αποδεχόμαστε σαν κάτι φυσικό τα συσσίτια, το να κόβουν το ρεύμα ή το νερό από τα σπίτια, να βγάζουν τα σπίτια σε πλειστηριασμούς.\nΟι νέοι να είναι χωρίς δουλειά, χωρίς προοπτική, χωρίς ζωή. Αποδεχόμαστε να είμαστε απασχολήσιμοι. Την εργασία την είπανε απασχόληση. Το δικαίωμα στη δουλειά το κατάργησαν και το χειρότερο θέλουν να το αποδεχτούμε.\nΛένε ότι μειώνουν την ανεργία και μας κρύβουν ότι το 55% των εργαζομένων είναι με μερική ή εκ περιτροπής απασχόληση. Ας μη μιλήσουμε για τα δικαιώματα των εργαζομένων.\nΤα νέα παιδιά, τα παιδιά μας, γυρνάνε στις ξένες αυλές ψάχνοντας να βρουν κάπου να προσληφθούν για να ζήσουν. Η ανεργία, η ανασφάλεια, ο φόβος, ένας τεράστιος φόβος για το αύριο, πλανάται πάνω απ’ τα κεφάλια μας. Το δικαίωμα στη ζωή το είπαν πολυτέλεια.\nΜας κοροϊδεύουν, διαφημίζουν ότι αυξάνουν τον κατώτατο μισθό. Δε μας λένε όμως πόσο έχει μειωθεί τα τελευταία χρόνια και πως, ό,τι μας δίνουν θα το πάρουν πίσω με τη κατάργηση του αφορολόγητου.\nΤην ίδια στιγμή που συμβαίνουν όλα τα παραπάνω η παραγωγικότητα μεγαλώνει. Ο πλούτος που παράγεται είναι τεράστιος.\nΤον καρπώνονται όμως οι λίγοι. Η συσσώρευση του πλούτου και της δύναμης δεν έχει προηγούμενο.\nΟι πλούσιοι γίνονται πλουσιότεροι και οι φτωχοί και εξαθλιωμένοι πολλαπλασιάζονται. Το 1% του παγκόσμιου πληθυσμού κατέχει το 85% του παγκόσμιου πλούτου. Η συσσώρευση αυτού του πλούτου είναι η αιτία της κρίσης.\nΑυτοί που συσσωρεύουν τον πλούτο ελέγχουν την οικονομία, την παραγωγή, την πληροφόρηση (ΜΜΕ), τον πολιτισμό, ελέγχουν τα πάντα.\nΜε λίγα λόγια, μας ελέγχουν, με άλλα λόγια μας εξουσιάζουν. Στη παραγωγή ο μικρός εξαφανίζεται και γιγαντώνεται ο μεγάλος.\nΌτι είναι αναγκαίο για την επιβίωση του ανθρώπου, εμπορευματοποιείται και τείνει να ελεγχθεί από μονοπωλιακούς ομίλους.\nΤέτοια είναι, η τροφή, το νερό, η ενέργεια, η υγεία και τόσα άλλα. Αυτή είναι η ζούγκλα της κοινωνίας που βιώνουμε σήμερα. Είναι ο καπιταλισμός στην ανώτερη του μορφή. Σ’ αυτό καλούμαστε να αντισταθούμε και να αντιδράσουμε.\nΣ’ αυτές τις συνθήκες έχουμε μπροστά μας τις εκλογές και πρέπει να εκφραστούμε, να επιλέξουμε, να ψηφίσουμε.\nΌλα τα παραπάνω δεν υλοποιούνται μόνο από την κεντρική εξουσία όποιο κόμμα κι αν είναι στη κυβέρνηση και τις κατευθύνσεις της Ευρωπαϊκής Ένωσης.\nΥλοποιούνται πλέον και από την Τοπική Διοίκηση μετά από τις αλλαγές του θεσμικού της πλαισίου που έχει γίνει τα τελευταία χρόνια, με το σχέδιο «Καποδίστρια», το σχέδιο «Καλλικράτη» και σήμερα με τον «Κλεισθένη». Οι αντιδραστικές αυτές αλλαγές ψηφίστηκαν απ’ όλα τα κόμματα του αστικού πολιτικού φάσματος και εφαρμόζονται απ’ όλους τους Δημάρχους.\nΟι μόνοι που αντιδρούν και το αντιπαλεύουν είναι οι 5 κομμουνιστές δήμαρχοι, γι’ αυτό οδηγούνται κάθε τρείς και λίγο στα δικαστήρια.\nΟι αλλαγές αυτές δημιούργησαν ένα ασφυκτικό θεσμικό πλαίσιο που στηρίζεται στην άγρια φοροληστεία του κόσμου. Δεν είναι τυχαίο ότι στον προϋπολογισμό του 2019 προβλέπεται 1,7 δισ. να δοθούν στους δήμους από το κράτος, δηλαδή από τη φορολογία, και 2,7 δις. να μαζέψουν οι δήμοι από τη δική τους φορολογία.\nΟι δήμοι πλέον με τις αρμοδιότητες που έχουν, για να ανταποκριθούν υποχρεούνται να βάζουν και άλλους φόρους. Η γνωστή μας τοπική αυτοδιοίκηση από λαϊκός θεσμός με τη συμμετοχική της διαδικασία, έχει χάσει πλέον το περιεχόμενό της και έχει γίνει τοπική διοίκηση, παράρτημα του κράτους.\nΈτσι περνάει και υλοποιεί πιο εύκολα, χωρίς δυσκολίες, την γενική αντιλαϊκή πολιτική της κεντρικής εξουσίας.\nΗ Λαϊκή Συσπείρωση, η παράταξη που δημιούργησε και στηρίζει το ΚΚΕ, κατεβαίνει στις δημοτικές εκλογές διεκδικώντας το Δήμο Ναυπλίου με τη φιλοδοξία να κάνει τη διαφορά.\nΔιαφέρουμε γιατί βάζουμε στο κέντρο της προσοχής μας τα οξυμένα προβλήματα και τις λαϊκές ανάγκες.\nΟι συγκεκριμένες θέσεις και προτάσεις μας στη τοπική διοίκηση έχουν δοκιμαστεί όλα αυτά τα χρόνια με την αγωνιστική παρουσία και δράση των κομμουνιστών δημάρχων και δημοτικών συμβούλων.\nΜ’ αυτές τις θέσεις πορευόμαστε και καλούμε τον κάθε εργαζόμενο που μας εμπιστεύεται να συμπαραταχθεί μαζί μας. Ξέρουμε ότι όλες οι άλλες παρατάξεις, κρύβουν τις κομματικές τους θέσεις και υποκρίνονται ότι είναι ακομμάτιστοι.\nΔεν έχουν το θάρρος να υπερασπιστούν αυτά που πιστεύουν, ενώ συγχρόνως υποτάσσονται σαν γυμνοσάλιαγκές στα κομματικά κελεύσματα ή στα συμφέροντα που εξυπηρετούν.\nΤάζουν ψηφοθηρικά τα πάντα, δημιουργούν πελατειακές σχέσεις και κοροϊδεύουν για να πάρουν την ψήφο. Ούτε κουβέντα βέβαια να συμπαρασταθούν στους αγώνες των εργαζομένων για την υπεράσπιση των δικαιωμάτων τους. Το πολύ- πολύ να τους κεράσουν κανένα σουβλάκι τη πρωτομαγιά στη Καραθώνα για να τους αποπροσανατολίσουν.\nΗ κατάσταση που επικρατεί στο Δήμο Ναυπλίου είναι μακριά και πέρα από τα πραγματικά προβλήματα και τις ανάγκες.\nΔεν ασχολείται με τα προβλήματα της νεολαίας, των ανέργων, των εργαζομένων με μερική απασχόληση, χωρίς συμβάσεις και δικαιώματα. Άλλωστε και ο Δήμος απασχολεί εργαζόμενους με Ευρωπαϊκά προγράμματα και συμβάσεις ορισμένου χρόνου χωρίς δικαιώματα.\n• Δε προγραμματίζει έργα σύμφωνα με τις ανάγκες και τα προβλήματα της πόλης, αλλά υλοποιεί προγράμματα, κάνει εκδηλώσεις, οργανώνει εκθέσεις, και ότι τον προβάλει και τον διαφημίζει.\n• Δε διεκδικεί τις χρηματοδοτήσεις που δικαιούται από το κράτος, αλλά αρέσκεται να εισπράττει περισσότερους φόρους.\n• Διαφημίζει τον τουρισμό που φέρνει στη πόλη, αλλά ποτέ δε ρώτησε, με τι συμβάσεις, με τι μισθούς και τι δικαιώματα εργάζονται οι εργαζόμενοι στον τουρισμό.\n• Δε φρόντισε για να καλυφθούν όλα τα παιδιά σε βρεφικούς και παιδικούς σταθμούς, σε σχολικές αίθουσες.\n• Δε φροντίζει να έχουν υγεία οι κάτοικοι σε ένα οργανωμένο νοσοκομείο. Το υπάρχον νοσοκομείο σχεδόν υπολειτουργεί.\n• Οι γειτονιές στη πόλης και τα χωριά μαραζώνουν.\nΔεν υπάρχουν χώροι αναψυχής, παιδικές χαρές, αθλητικοί χώροι, κέντρα νεολαίας και πολιτισμού.\nΟι υποδομές ανύπαρκτες.\n• Αλήθεια τι γίνεται με την αντιπλημμυρική προστασία της πόλης. Σε κάθε έντονη βροχόπτωση θα έχουμε αυτές τις ζημιές να πλημυρίζουν σπίτια, καταστήματα, οι δρόμοι να γίνονται αδιάβατοι και επικίνδυνοι;\n• Τι γίνεται με την αντισεισμική προστασία των κτιρίων ιδιαίτερα των παλιών αφού το 30% αυτών είναι κτισμένα πριν από το 1960, και πολύ περισσότερο των σχολείων, των δημόσιων κτιρίων, του νοσοκομείου κλπ.\n• Τι γίνεται με την αντιπυρική προστασία για να μην κινδυνεύουν περιουσίες και καταστρέφεται το πράσινο;\n• Τι κάνει ο δήμος για να έχουμε καλό και πόσιμο νερό; Ελέγχει τη πηγή της Λέρνης; Γιατί μετά από δυνατή βροχόπτωση έρχεται λάσπη στις βρύσες και η πόλη μένει χωρίς νερό; Τι μέτρα παίρνει ώστε σε περιόδους ανομβρίας να μη πίνουμε Ανάβαλο; Που ήταν ο Δήμαρχος όταν η περιφέρεια αποφάσισε να φτιάξει με ΣΔΙΤ εργοστάσιο αφαλάτωσης του νερού του Αναβάλου και με αυτό να υδρεύσει το νομό. Να πίνουμε δηλαδή εμπορευματοποιημένο πανάκριβο νερό, αφήνοντας εκτός τη πηγή της Λέρνης που έχει καλό και αρκετό νερό; Γιατί ορισμένα χωριά είναι ακόμη χωρίς καλό και αρκετό νερό; Γιατί το νερό της βρύσης δε πίνετε;\n• Τι γίνεται με τα σκουπίδια που μας πνίγουν; Θα συνεχίσει η Καραθώνα να είναι σκουπιδότοπος; Τι γίνεται με τη διαχείριση και τη διαλογή στη πηγή;\nΑλλά ας κάνουμε λίγο υπομονή. Σε λήγω θα πληρώνουμε στην ΤΕΡΝΑ πανάκριβα τα σκουπίδια.\n• Τι γίνεται με το Γενικό Πολεοδομικό Σχέδιο. Γιατί δεν προωθείται;\n• Τι γίνεται με τα πυρινελαιουργεία που μας πνίγουν;\n• Δήμος Ναυπλίου δεν είναι μόνο η παλιά πόλη, που και αυτή αντί για ισόρροπη ανάπτυξη και ανάδειξη, με τον μονόπλευρο προσανατολισμό στον τουρισμό οδηγείται στην καταστροφή. Είναι και όλες οι γειτονιές της πόλης και των χωριών που ουσιαστικά μαραζώνουν.\nΣε αντίθεση με τα παραπάνω εμείς πιστεύουμε ότι ο Δήμος πρέπει να είναι μαχητικός, να διεκδικεί πέρα και πάνω από το νομοθετικό πλαίσιο και τις κατευθύνσεις. Να στέκεται αλληλέγγυος και υπερασπιστής των προβλημάτων της λαϊκής οικογένειας, της νεολαίας, των συνταξιούχων κλπ.\nΘέλουμε το Δήμο συμπαραστάτη στους αγώνες των εργαζομένων. Διεκδικούμε το ρόλο της λαϊκής αντιπολίτευσης στο Δήμο Ναυπλίου.\n• Προγραμματισμό των έργων στο δήμου σύμφωνα με τις ανάγκες.\n• Διεκδίκηση χρηματοδότησης από τον κρατικό προϋπολογισμό και όχι νέους φόρους.\n• Ισόρροπη ανάπτυξη του τουρισμού, όχι σε βάρος των κατοίκων και της πόλης.\n• Κάλυψη όλων των παιδιών σε βρεφικούς και παιδικούς σταθμούς, χωρίς τροφεία.\n• Σχολικές αίθουσες κατάλληλες για όλα τα παιδιά.\n• Αναβάθμιση και οργάνωση του νοσοκομείου για την κάλυψη των αναγκών υγείας.\n• Αναβάθμιση και ανάπτυξη της γειτονιάς με δημιουργία χώρων αναψυχής, πάρκων, παιδικών χαρών, καθώς και αθλητικών χώρων, νεολαίας και πολιτισμού, που να καλύπτουν τις ανάγκες των κατοίκων.\n• Ιδιαίτερο βάρος στην προστασία του περιβάλλοντος και την ανάδειξη του υγροβιότοπου της Γλυκιάς, προστασία του κόλπου και την απομάκρυνση των ρυπογόνων δραστηριοτήτων.\n• Έργα αντιπλημμυρικής προστασίας της πόλης.\n• Αντισεισμική θωράκιση των κτιρίων.\n• Διασφάλιση της ποιότητας και της ποσότητα του νερού για ύδρευση όλων των διαμερισμάτων του δήμου όλο το χρόνο.\n• Ολοκληρωμένη διαχείριση των απορριμμάτων από ενιαίο κρατικό φορέα με ανακύκλωση και διαλογή στη πηγή.\n• Διασφάλιση των δικαιωμάτων των εργαζομένων στο δήμο με μόνιμη και σταθερή δουλειά.\n• Συνεχή συμπαράσταση στον αγώνα των εργαζομένων και των νέων για την επίλυση των οξυμένων προβλημάτων.\n• Ανάδειξη της πολιτιστικής μας κληρονομιάς με την προστασία των μνημείων και των χώρων.\nΘέλουμε και θα κάνουμε τη διαφορά στο Δήμο Ναυπλίου.»


Στο Υπνωτήριο Αστέγων Θεσσαλονίκης 70 άνθρωποι βρίσκουν κάθε βράδυ ένα κρεβάτι να κοιμηθούν | LiFO\n4.2.2020 | 10:02\nΟ κύριος Κώστας είναι ένας από τους εβδομήντα ανθρώπους που βρίσκουν καθημερινά ένα κρεβάτι να τους περιμένει στο Υπνωτήριο Άστεγων Θεσσαλονίκης, μαζί με φαγητό, ζεστό νερό, φαρμακευτική περίθαλψη και όλα τα βασικά μιας στοιχειώδους ποιότητας ζωής. Φωτο: Δημήτρης Τσίπας\n«Καραμέλα;», με ρωτάει και απλώνει το χέρι του.\nΠαίρνω μία και μου χαμογελάει.\n«Κάθε μέρα τα κερνάω τα παιδιά που δουλεύουν εδώ. Πρωί-βράδυ. Είναι τα καλύτερα. Τα αγαπάω, τα εκτιμάω. Με αγκαλιάζουν και με λένε "Παππού μας ή θείε κυρ Κώστα"», συμπληρώνει και το αυλάκι στα μάτια του γεμίζει υγρό. Κάθεται απέναντί μου σε μια καρέκλα και περιμένει με την ηρεμία του ανθρώπου που δεν φοβάται να απαντήσει σε οποιαδήποτε ερώτηση.\nΟ κύριος Κώστας είναι ένας από τους εβδομήντα ανθρώπους που βρίσκουν καθημερινά ένα κρεβάτι να τους περιμένει στο Υπνωτήριο Άστεγων Θεσσαλονίκης, μαζί με φαγητό, ζεστό νερό, φαρμακευτική περίθαλψη και όλα τα βασικά μιας στοιχειώδους ποιότητας ζωής. Στα Δυτικά και στην οδό Ανδρέου Γεωργίου 13, εκεί που κάθε βράδυ η πόρτα ανοίγει και οι εργαζόμενοι υποδέχονται ανθρώπους που βρέθηκαν στον δρόμο. Από χρήστες ουσιών και μετανάστες, μέχρι μακροχρόνια άστεγους ή όσους χρειάζονται απλά ένα διάστημα για να σταθούν όρθιοι μετά από κάποια αναποδιά. Όλοι τους συναντιούνται στους διαδρόμους του ίδιου σπιτιού, κοιμούνται σε διπλανά κρεβάτια και βλέπουν τηλεόραση στο ίδιο σαλόνι.\nΟ κύριος Κώστας είναι ρομαντικός και, όπως μου εκμυστηρεύτηκε, συγκινείται εύκολα. Μετράει δύο γάμους, δύο διαζύγια, και τρία παιδιά. Η περίπτωσή του έχει όμως κάτι το ιδιαίτερο. Πάνε μόλις δεκαπέντε ημέρες από τότε που έκανε την εγχείρηση στα μάτια του. Δεκαπέντε ημέρες που βλέπει καλά. Άλλες τόσες, όπως μου είπε στη συνέχεια, μένουν για να αποχαιρετήσει αυτό που τους τελευταίους επτά μήνες είναι το «σπίτι του».\nΈνας άνθρωπος που είναι στον δρόμο έρχεται αντιμέτωπος με πάρα πολλά ζητήματα. Η αστεγία από μόνη της δεν είναι ένα πράγμα.\n«Τώρα βλέπω καλύτερα. Άνοιξε το μάτι μου. Άλλος κόσμος πραγματικά. Σε λίγο καιρό θα φύγω. Θα κάνω μια εξέταση και θα φύγω. Θα πάω στη Δράμα. Εκεί γεννήθηκα, στη Δράμα. Παντρεύτηκα εκεί. Η πρώτη σύζυγος μου ήταν από εκεί. Παντρευτήκαμε, αποκτήσαμε δυο παιδιά, μετά έφυγε στη Γερμανία, έγινε ό,τι έγινε. Χώρισα εκεί πέρα, γνώρισα την κυρία αυτή και μαζί της απέκτησα ένα παιδί. Με τον γιο μου τα 'χω καλά. Μέρα παρά μέρα θα με πάρει τηλέφωνο και θα με ρωτήσει "μπαμπά έχεις ανάγκη από λεφτά;". Η γυναίκα μου δεν ξέρω αν ζει ή αν έχει πεθάνει. Δεν έχω επαφή, δεν με ενδιαφέρει, τότε είπαμε πέντε παράξενες κουβέντες. Δεν ταιριάζουμε. Ο καθένας πήρε τον δρόμο του».\nΌταν τον ρωτώ αν μετανιώνει για κάποιον από τους έρωτες στη ζωή του, ο ίδιος είναι κατηγορηματικός.\n«Όχι, γιατί να το μετανιώσω; Μην το μετανιώσεις, ουδέποτε. Γλυκιά είναι η ζωή. Αν αγαπάς έναν άνθρωπο, δεν είναι κακό. Να σε αγαπήσει κι αυτή, να μην έχεις ζήλια. Η ζήλια τρώει. Κοντεύω στα ογδόντα. Δεν έχω μετανιώσει για τίποτα στη ζωή μου».\nΦωτο: Δημήτρης Τσίπας\nΠριν πάει να ξαπλώσει στο κρεβάτι του, σηκώνεται και μου σφίγγει το χέρι.\n«Θα σου λείψουν τα παιδιά που δουλεύουν εδώ;» τον ρωτάω.\n«Αν μου λείψουν τα παιδιά; Κλαίω. Το ξέρεις ότι κλαίω; Τα συνήθισα βλέπεις».\nΤα «παιδιά», οι άνθρωποι που εργάζονται καθημερινά στο υπνωτήριο, που καθαρίζουν τον χώρο, που προσέχουν τους άστεγους τα βράδια όταν τα φώτα σβήνουν, που συνομιλούν μαζί τους για τα προβλήματα τους, μας υποδέχθηκαν πριν το γεύμα σερβιριστεί στην τραπεζαρία. Η Εύα Χάντα, κοινωνική λειτουργός στο Υπνωτήριο Αστέγων Θεσσαλονίκης, μου εξηγεί ότι ο κύριος Κώστας είναι από τις περιπτώσεις που την κάνουν να λέει ότι «Ναι, κάτι κάνουμε εδώ πέρα». Η ίδια γνωρίζει και τους εβδομήντα άστεγους με το μικρό τους όνομα και μέσα από τα τρία χρόνια που εργάζεται εδώ, ξεχωρίζει άλλη μία ιστορία.\n«Το μυαλό μου πάει στην πιο μικρή που είχαμε ποτέ. Ήταν μια κοπέλα δεκαοχτώ χρονών που ήρθε κι έμεινε εδώ. Ήταν μια περίπτωση που έβλεπες να πηγαίνει τη μέρα σχολείο και να επιστρέφει στο υπνωτήριο μετά. Να φέρνει τα βιβλία της εδώ και να πρέπει να διαβάσει σε αυτό τον χώρο. Τελικά κατάφερε να περάσει σε μια σχολή, σε πανεπιστήμιο στην Ορεστιάδα. Η χαρά ήταν μεγάλη όταν πέρασε. Ήταν προσωπικός αγώνας. Το περίεργο ήταν να το βλέπεις αυτό να διαδραματίζεται εδώ. Οι υπόλοιποι την είχαν κάπως έτσι, σαν παιδί, ήταν η πιο μικρή ούτως ή άλλως».\nΣτο υπνωτήριο εργάζονται τρεις κοινωνικοί λειτουργοί, μία ψυχολόγος, δύο διοικητικοί, δύο φύλακες, δύο καθαρίστριες, μία νοσηλεύτρια και ορισμένα άτομα με οχτάμηνα. Φωτο: Δημήτρης Τσίπας\n«Η αστεγία από μόνη της δεν είναι ένα πράγμα»\n«Είμαι κάθε μέρα εδώ γιατί το υπνωτήριο δεν κλείνει ποτέ. Σαββατοκύριακα, αργίες, γιορτές. Στην αρχή νομίζω ήτανε δελεαστικό για εμένα προσωπικά. Ήμουν προηγουμένως σε ένα πλαίσιο που δεν είχε τόση δράση όσον αφορά το επάγγελμα του κοινωνικού λειτουργού, ήταν πιο safe καταστάσεις, οπότε ήθελα κάτι τέτοιο. Στη πορεία καταλαβαίνεις και από συζητήσεις με τους συναδέλφους αλλά και ως προσωπική άποψη, τη σοβαρότητα της κατάστασης εδώ, ίσως και την επικινδυνότητα, εντός ή εκτός εισαγωγικών. Τα άτομα που μένουν εδώ αντιμετωπίζουν αρκετά προβλήματα, οπότε η κατάσταση τους είναι πολυπροβληματική.\nΈνας άνθρωπος που είναι στον δρόμο έρχεται αντιμέτωπος με πάρα πολλά ζητήματα. Η αστεγία από μόνη της δεν είναι ένα πράγμα. Όταν είσαι άστεγος, εκτός από το προφανές ότι δεν έχεις στέγη, σημαίνει ότι μπορεί να μην έχεις και τροφή. Μπορεί να μην έχεις εργασία, πρόσβαση στην περίθαλψη. Να μην έχεις τακτοποιημένα τα φορολογικά σου. Αστεγία σημαίνει ίσως απουσία κοινωνικών σχέσεων, οπότε δεν έχουμε απέναντί μας έναν άνθρωπο που έχει μόνο πρόβλημα υγείας, δεν έχουμε έναν άνθρωπο που θέλει μόνο ένα επίδομα και λύθηκε το πρόβλημα του. Η αστεγία δημιουργεί πολλά».\n«Οι Έλληνες πολίτες χρειάζεται να έχουν την ταυτότητά τους και αυτό που ζητάμε είναι δερματολογική και ψυχιατρική γνωμάτευση. Στέλνουμε στους Γιατρούς του Κόσμου που εξυπηρετούν δωρεάν και πολύ πιο γρήγορα σε σχέση με τα δημόσια νοσοκομεία. Αν πάει κάποιος να κλείσει ραντεβού σε έναν δημόσιο φορέα, μπορεί να μην είναι μόνο το νοσοκομείο, μπορεί να είναι και ένα ΙΚΑ ας πούμε, συνήθως τα πράγματα είναι πιο χρονοβόρα. Πολλοί άστεγοι ξέρουν τους Γιατρούς του Κόσμου ούτως ή άλλως. Η πρόσβαση είναι εύκολη.\nΑν κάποιος είναι μη Έλληνας πολίτης, χρειάζεται ένα νομιμοποιητικό και να κάνει και αυτός τις εξετάσεις. Εκτός από αυτά, που είναι τα πρώτα, πάντα λέμε ότι χρειάζεται να δει το άτομο και ο κοινωνικός λειτουργός. Όταν δηλαδή έρχεται πλέον κάποιος και έχει αυτά, η πρώτη επαφή γίνεται με τον κοινωνικό λειτουργό για να δούμε αν όντως αυτό το άτομο μπορεί να μείνει στον χώρο.\nΕάν κάποιος πολίτης μας πάρει τηλέφωνο και μας πει ότι σε ένα σημείο υπάρχει άστεγος, εμείς ενημερώνουμε τους συναδέλφους και αυτοί πηγαίνουνε στον δρόμο, στο σημείο που είναι ο πολίτης για να του κάνουν την πρώτη προσέγγιση, να δουν ποιες είναι οι προθέσεις του, να του κλείσουν τα ραντεβού στους Γιατρούς του Κόσμου και να φτάσει αυτός ο άνθρωπος κάποια στιγμή εδώ».\n«Ο χρόνος που μένουν εδώ είναι αρχικά ένα εξάμηνο, μετά βλέπουμε ανάλογα με τις ανάγκες του καθενός σε ποιο σημείο είναι, τι προσπάθεια έχει καταβάλει ως προς την εύρεση οικείας ή εργασίας και κρίνουμε αν μπορεί να μείνει κάποιο παραπάνω χρονικό διάστημα ή όχι. Ας πούμε ότι το εξάμηνο, επτάμηνο είναι ο χρόνος που δικαιούται ο καθένας. Κάποιοι έρχονται και σου λένε από την πρώτη μέρα ότι θα μείνουν δυο-τρεις μήνες και μετά θα φύγουν. Γιατί έχουν ένα πλάνο. Γιατί μπορεί τώρα να μην έχουν αλλά σε δυο μήνες ξέρουν ότι θα πάνε σίγουρα σε μία δουλειά, στη Χαλκιδική ας πούμε. Αυτό παίζει πολύ το καλοκαίρι, δηλαδή βρίσκουν έτσι εποχιακές εργασίες αρκετοί. Γι' αυτό και τον χειμώνα είμαστε γεμάτοι ενώ το καλοκαίρι πέφτει λίγο ο αριθμός. Δεν αδειάζουμε ποτέ αλλά τότε δεν είμαστε εβδομήντα στα εβδομήντα. Υπάρχουν άλλοι άνθρωποι που έρχονται και δεν τους φτάνει το εξάμηνο, δεν έχουν κάνει κάτι. Άλλοι που έρχονται και έχουν κάνει αλλά δεν έχει αποτέλεσμα η προσπάθεια τους. Πραγματικά έχουν προσπαθήσει, γιατί οι κοινωνικοί λειτουργοί, η ψυχολόγος και οι διοικητικοί είμαστε σε επαφή μαζί τους. Βλέπουμε σε αυτό το εξάμηνο ποια είναι η πορεία του καθενός. Πραγματικά υπάρχει άνθρωπος που έχει πέντε πιθανές εργασίες και τελικά δεν κάθεται καμία από αυτές. Αλλά η προσπάθεια από κάποιους γίνεται».\nΚάτι παραπάνω από ένα μέρος για το βράδυ\n«Οι κοινωνικοί λειτουργοί είμαστε υπεύθυνοι για όλο το κοινωνικό, προνοιακό, ψυχοκοινωνικό κομμάτι που έχουν αυτοί οι άνθρωποι. Δηλαδή από το να ετοιμάσουμε τα χαρτιά τους για να πάρουν το κοινωνικό επίδομα αλληλεγγύης μέχρι και άλλου τύπου προνοιακά επιδόματα, είτε συντάξεις. Αυτό είναι το πιο γραφειοκρατικό κομμάτι, όσον αφορά την ψυχοκοινωνική τους ενδυνάμωση μπορούν να κάνουν συνεδρίες μαζί μας για τη βελτίωση της γενικότερης κατάστασής τους.\nΌταν κάποιος φεύγει το ξέρουμε από πριν, γιατί είμαστε σε επαφή. Θα 'ρθει να μου πει έναν μήνα πριν "ξέρεις, εγώ μάλλον βρήκα ένα σπίτι", θα μου πει ότι χρειάζεται έπιπλα για το σπίτι και αν μπορώ να τον βοηθήσω. Έπειτα ότι η τάδε είναι η ημερομηνία που θα φύγει τελικά. Υπάρχουν και άλλοι που μπορεί να ξυπνήσουν το πρωί, να τους δω με τρεις βαλίτσες στην πόρτα και να μου πουν "εγώ φεύγω". Επίσης, επειδή κάποιοι γνωρίζονται με άλλους εδώ μέσα μπορεί να έχουμε νέα τους όταν φεύγουν. Πολλές φορές και οι ίδιοι παίρνουν τηλέφωνο για να ρωτήσουν τι κάνουμε εμείς. Μας λένε ότι είναι καλά, συνεχίζουν με τη δουλειά ή τα καταφέρνουν με το σπίτι κ.λπ.».\nΌπως μου λέει η Εύα, στο υπνωτήριο εργάζονται τρεις κοινωνικοί λειτουργοί, μία ψυχολόγος, δύο διοικητικοί, δύο φύλακες, δύο καθαρίστριες, μία νοσηλεύτρια και ορισμένα άτομα με οχτάμηνα. Υπάρχουν και δύο εξωτερικοί συνεργάτες οι οποίοι είναι ειδικοί θεραπευτές και η παρουσία τους στο υπνωτήριο έχει να κάνει με τη σωστή προσέγγιση και καθοδήγηση, σε συνεργασία με τους κοινωνικούς λειτουργούς και την ψυχολόγο, των ατόμων που είναι είτε ενεργοί χρήστες είτε πρώην χρήστες ουσιών.\nΟ χρόνος που μένουν εδώ είναι αρχικά ένα εξάμηνο, μετά βλέπουμε ανάλογα με τις ανάγκες του καθενός, σε ποιο σημείο είναι, τι προσπάθεια έχει καταβάλει ως προς την εύρεση οικείας ή εργασίας και κρίνουμε αν μπορεί να μείνει κάποιο παραπάνω χρονικό διάστημα ή όχι. Φωτο: Δημήτρης Τσίπας\nΜία από τις θεραπεύτριες αυτές είναι η Μαρία Οξύζογλου. Η ίδια είναι σύμβουλος απεξάρτησης και έχει εργαστεί πολλά χρόνια στον χώρο. Ο ρόλος της είναι βοηθητικός σε σχέση με αυτούς που έχουν θέματα με τις ουσίες, κάνουν χρήση, κατάχρηση, είτε είναι εξαρτημένοι από αυτές.\n«Πολλοί άστεγοι είναι» μου λέει στα πέντε λεπτά που καταφέρνει να ξεκλέψει για να μιλήσουμε. «Δεκαπέντε το λιγότερο από τους εβδομήντα. Μέσα σε αυτές τις περιπτώσεις βάζουμε και το αλκοόλ έτσι; Γιατί έχουμε αρκετούς ανθρώπους που είναι ηλικιωμένοι και κάνουν χρήση, κατάχρηση αλκοόλ.\nΑν δεν το θέλουν οι ίδιοι να απεξαρτητοποιηθούν, δεν μπορούν να το κάνουν με τίποτα. Είναι πολύ δύσκολη μάχη, γιατί είναι και σύνθετο το πρόβλημα. Δεν είναι απλό, δεν είναι παθολογία. Για να απεξαρτητοποιηθεί ένας άνθρωπος υπάρχουν μια σειρά από παράγοντες που θα είναι βοηθητικοί. Από το να υπάρχουν οι κατάλληλες προϋποθέσεις στη φάση που βρίσκεται για να απεξαρτητοποιηθεί, μέχρι την επανένταξή του στον κοινωνικό ιστό, την εργασία. Υπάρχουν τόσα εργασιακά προβλήματα, αυτήν τη στιγμή, που πάρα πολλοί κάνουν προσπάθεια και ξαναπέφτουν γιατί δεν έχουν κάτι να κάνουν. Έχω έναν εδώ που βαριέται. Μου λέει "Tι να κάνω; Είμαι άστεγος, είμαι στον δρόμο, δουλειά δεν βρίσκω, εδώ και πόσο. Πίνω"».\nΌση ώρα μιλάμε, σε ένα από τα δωμάτια μία γυναίκα βηματίζει πίσω από το τζάμι ξανά και ξανά, ανάμεσα σε εκείνους που καταφθάνουν και περνούν την πόρτα «αργοπορημένοι» για το φαγητό και τον ύπνο. Με πλησιάζει αργά.\nΗ Εύα Χάντα, κοινωνική λειτουργός στο υπνωτήριο άστεγων Θεσσαλονίκης με την κυρία Φωφώ. Φωτο: Δημήτρης Τσίπας\n«Με λένε Φωφώ. Είμαι από την Ξάνθη. Έρχομαι εδώ τέσσερις μήνες. Όλα τα παιδιά εδώ είναι μάλαμα. Τρώμε, πίνουμε κοιμόμαστε, κάνουμε μπάνιο, πλένουμε τα ρούχα μας, είμαι ευχαριστημένη. Είμαι στη Θεσσαλονίκη από πέντε χρονών. Εδώ μεγάλωσα, εδώ παντρεύτηκα, εδώ χώρισα. Τα παιδιά μου εδώ τα μεγάλωσα και τώρα είναι στη Γερμανία. Έχω τρία παιδιά. Δύο κόρες, έναν γιο και δέκα εγγόνια. Από κανέναν δεν έχω βοήθεια, γι' αυτό νοίκιαζα ένα σπίτι στη Νεάπολη. Η νοικοκυρά το πούλησε και έμεινα χωρίς σπίτι, δεν είχα λεφτά και βρέθηκα στο υπνωτήριο.\nΕίμαι εξήντα τριών χρονών. Τι δουλειά να βρω; Δεν μπορώ γιατί τα πόδια μου πονάνε. Είχα περάσει και εγκεφαλικό. Κουτσαίνω. Δεν μπορώ να δουλέψω. Αλλά παίρνω ένα επίδομα από την πρόνοια. Περιμένω τώρα να μαζέψω λίγα λεφτά, να βρω ένα σπιτάκι. Μέχρι εκατόν πενήντα, με το καλό θα φύγω, όποτε με πουν τα κορίτσια. Αλλά είμαι ευχαριστημένη. Δεν έχω παράπονο. Έχουμε και θεό απάνω. Όλα τα κορίτσια είναι καλά, τα παιδιά καλά.\nΕυτυχία; Τι είναι για εμένα ευτυχία; Θέλω να ζήσω ακόμη πέντε-έξι χρόνια, να παντρευτούν όλα τα εγγόνια μου, να τα δω νύφες και γαμπρούς. Μετά εκεί που ξαπλώνω, ας πάω» μου λέει και σηκώνεται.\nΣηκωνόμαστε κι εμείς. Πάμε στο σαλόνι και χαιρετάμε, με μερικά βλέμματα να μας ακολουθούν πριν φύγουμε. Άλλα καλοσυνάτα και άλλα γεμάτα περιέργεια.\nΌταν κλείνουμε πίσω μας την πόρτα του υπνωτηρίου άστεγων, είναι βράδυ. Κατεβαίνουμε τα σκαλιά, χαιρετώντας εκείνους που κάθονται για δυο κουβέντες και ένα τελευταίο τσιγάρο πριν τον ύπνο. Με τις καύτρες τους στη σειρά να μας δείχνουν τον δρόμο, βγαίνουμε έξω.\nΕκείνο το βράδυ φυσάει στα δυτικά. Ο αέρας κουβαλά σκουπίδια στον άδειο δρόμο. Καλύπτουμε τα κεφάλια μας και περπατάμε γρήγορα. Λίγα βήματα πιο πέρα ένα μεγάλο κλαμπ, λίγο μετά ένα πολυκατάστημα. Έξω άνθρωποι, στη σειρά. Καπνίζουν κι αυτοί.\nΥπνωτήριο Άστεγων Θεσσαλονίκης\nΑνδρέου Γεωργίου 13\nΚαθημερινά: 19:00 – 9:00\nCheck in: 19:00-21:00\nΤηλέφωνο εξυπηρέτησης: 2310 528811\nΒραβεία Μαζί για το Παιδί: Τιμήθηκε ο δημιουργός του «Παλαιοβιβλιοπωλείου των Αστέγων»\nΗ Ένωση «Μαζί για το Παιδί» βράβευσε τον Λεωνίδα Κουρσούμη, που δημιούργησε το «Παλαιοβιβλιοπωλείο των Αστέγων»\nΜε λίγο κέφι και ψάξιμο η συλλογή του παλαιοβιβλιοπωλείου κρύβει θησαυρούς από παλιές και νέες εκδόσεις


Πιατέλα τυριών από την Αργυρώ Μπαρμπαρίγου | Argiro.gr\nΣε όλους μας αρέσουν, ξέρουμε όμως τον σωστό τρόπο να τα σερβίρουμε όταν θέλουμε να δημιουργήσουμε μια πιατέλα τυριών; Μάθε όλα τα μικρά πράγματα που πρέπει να προσέξεις προκειμένου να απολαύσεις τη γεύση τους στο έπακρο!\nΠως φτιάχνουμε πιατέλα τυριών; Εδώ σας έχω οδηγό για να φτιάξετε την απόλυτη πιατέλα τυριών ή πλατώ τυριών!\nΤι τυριά διαλέγουμε; Ποια τυριά είναι κατάλληλα για μία πιατέλα τυριών; Με τι συνοδεύουμε τα τυριά; Πότε σερβίρουμε τυριά στο τραπέζι; Μάθε τα πάντα για τα τυριά, πόσα τυριά πρέπει να έχει ο δίσκος τυριών, ποια ήδη τυριών πρέπει να έχουμε και με τι σειρά τα σερβίρουμε.\nΤα είδη τυριών\nΣτην Ελλάδα έχουμε τεράστια ποικιλία σε μοναδικά τυριά για αυτό να επιμένετε ελληνικά στα τυριά και μέσα από την μεγάλη γκάμα τοπικών τυριών θα εντυπωσιάσετε τους καλεσμένους σας.\nΜην νομίζετε ότι τα πολλά είναι η λύση. Το πώς θα σερβίρετε όμως 3-4 είδη τυριών σε μια πιατέλα παίζει ρόλο και γευστικά αλλά και στο να εντυπωσιάσετε τους καλεσμένους σας.\nΝα θυμάστε ότι προσφέροντας ένα πλατό τυριών καθοδηγείτε τους καλεσμένους σας σε ένα γευστικό ταξίδι. Για αυτό ξεκινάμε την τοποθέτηση τυριών με σειρά αρχίζοντας πάντα από τα πιο φρέσκα και μαλακά στην γεύση τυριά και καταλήγουμε πάντα στα τυριά ωρίμανσης που είναι πιο πολύπλοκα γευστικά με μεγάλη ένταση στην επίγευση.\nΟ χρυσός κανόνας λέει ότι αρχίζουμε να γευόμαστε απαλές γεύσεις, φρέσκα τυριά, με μαλακές υφές και περνάμε σταδιακά σε πιο έντονα σκληρά και παλαιωμένα τυριά.\nΣε γενικές γραμμές τα τυριά χωρίζονται σε 4 βασικές κατηγορίες\n• τα μαλακά – λευκά τυριά\n• τα σκληρά – κίτρινα τυριά\n• τα παλαιωμένα ώριμα τυριά\n• τα μπλε τυριά\nΠόσα τυριά πρέπει να έχει το πλατό τυριών;\nΈνα πλατό τυριών βγαίνει στο τέλος του γεύματος για να το κλείσει σωστά.\nΣκοπός είναι να δοκιμάσουν οι καλεσμένοι μας χωρίς υπερβολή. Συνήθως 1 κομμάτι γύρω στα 30 -40 γραμμάρια από κάθε είδος είναι ιδανικό για κάθε άτομο. Ο δίσκος τυριών δεν θέλει υπερβολή σε ποσότητα αλλά έχει ως σκοπό την άριστη επίγευση των τυριών που θα επιλέξεις για να ολοκληρωθεί η απόλαυση ενός γεύματος. Άλλωστε το τυρί έρχεται στο τέλος για να βοηθήσει την χώνεψη μετά από ένα πλούσιο γεύμα με πολλά εδέσματα.\n4-5 είδη τυριών για ένα φιλικό γεύμα είναι ιδανικά.\n6-8 είδη τυριών για ένα επίσημο γεύμα είναι υπεραρκετά για να εντυπωσιάσουν τους καλεσμένους σου.\nΤα συνοδευτικά των τυριών\nΜία πιατέλα με τυριά θέλει απαραίτητα σαν συνοδευτικό μια γλυκόξινη μαρμελάδα όπως είναι η μαρμελάδα ντομάτας ή η σάλτσα γλυκιάς πιπεριάς ή ένα ιδιαίτερο γλυκό του κουταλιού ή μαρμελάδα χωρίς ζάχαρη. Επιπλέον, ένα τσάτνεϋ φρούτων και λαχανικών με πολλά αρώματα απογειώνει γευστικά όλα τα τυριά. Τα φρούτα εποχής, τέλος, είναι ιδανικά για να συνοδεύσετε τον δίσκο τυριών. Με αχλάδι, σταφύλι, πεπόνι, μήλο, καρπούζι στην εποχή του, συνοδεύουμε τα τυριά.\nΈνα θυμαρίσιο μέλι, πετιμέζι ή σιρόπι Ροδιού, λίγα κομμάτια ζελέ κυδώνι ή πελτές κυδώνι θα απογειώσουν γευστικά όλα τα τυριά.\nΞηροί καρποί ανάλατοι καθώς και αποξηραμένα φρούτα είναι ιδανικά συνοδευτικά και φέρνουν ισορροπία στην γευστική ένταση των τυριών.\nΚαρύδια πεταλούδα, αμύγδαλα, φιστίκι Αιγίνης ψίχα, όπως και δαμάσκηνα, χουρμάδες, σύκα και σταφίδα είναι το τέλειο συνοδευτικό στον δίσκο τυριών.\nΠρόταση σερβιρίσματος τυριών\nΙδανικά σερβίρεις την ποικιλία τυριών πάνω σε έναν ξύλινο δίσκο και φροντίζεις τα τυριά να έχουν χώρο μεταξύ τους ώστε να διακοσμήσεις με διαφορά συνοδευτικά και να κερδίσεις τις εντυπώσεις.\nΚάθε τυρί χρειάζεται το δικό του μαχαίρι για να μην ενώνονται οι γεύσεις από τα μαλακά, στην γεύση τυριά, στα πιο έντονα.\nΆσε τα τυριά σου ολόκληρα στο πλατό και βοήθησε εσύ τους καλεσμένους σου ξεκινώντας πάντα από τα πιο πιο απαλά σε γεύση φρέσκα τυριά, περνώντας στα τυριά ωρίμανσης, με τις πιο έντονες γεύσεις.\nΆφησε τα τυριά σου για 1 ώρα να έρθουν σε θερμοκρασία δωματίου και να βγάλουν όλα τα αρώματα τους.\nΠοτέ μην σερβίρεις ένα παγωμένο τυρί στο τραπέζι σου. Χάνεις την μισή νοστιμιά του.\nΦρόντισε να έχεις σαν συνοδευτικά μπατόν σαλέ, κριτσίνια παξιμαδάκια, κράκερ ή φρυγανισμένο ψωμί.\nΑυτές οι μικρές μπουκιές από ζυμωτά απογειώνουν όλα τα τυριά.\nΠροτάσεις ποικιλιών τυριών για μια πιατέλα τυριών\nΜαλακά φρέσκα τυριά\nΧλωρή μυζήθρα, ανθότυρο Κρήτης ή φρέσκια μυζήθρα της περιοχής σου.\nΞυνομυζήθρα κρέμα από τα νησιά του Αιγαίου.\nΚατίκι ,ξύγαλο ή τσαλαφούτι ή ξινοτύρι κρέμα.\nBrie ή chèvre αν θέλεις μια γαλλική νότα στο πλατό τυριών.\nΚασέρι Μακεδονίας ή Θεσσαλίας απαλό βουτυράτο με νότες φουντουκιού\nΓραβιέρα Πάρου ή Νάξου ή Σαν Μιχάλη Σύρου με όλη την πλούσια γεύση αλλά και γλυκιά επίγευση.\nΠαλαιωμένο ανθότυρο πιπεράτο με μεστή γεύση με πλούσια αρώματα.\nΠαλαιωμένη γραβιέρα Κρήτης με πιπεράτες νότες και πλούσια μακριά επίγευση.\nΤρίπτυχο Σύρου με μοναδική γεύση που συνδυάζει αγελαδινό πρόβειο και κατσικίσιο φρέσκο γάλα.\nΚαπνιστό Μετσόβου για τους λάτρεις του καπνίσματος.\nΛαδοτύρι παλαιωμένο Νάξου, κορυφαίο τυρί ωρίμανσης.\nΞινοτύρι Νάξου με έντονη επίγευση.\nΚρασοτύρι τυρί ψημένο σε κρασί.\nΜετσοβόνε τυρί πολύμηνης ωρίμανσης με έντονη γεύση και μακριά επίγευση. Θα σας θυμίσει την παρμεζάνα.\nΡοκφόρ, μπλε τυρί ή ώριμη γκοργκοντζόλα για τους κλασικούς λάτρεις των μπλε τυριών.\nΜυστικά για την πιατέλα τυριών\nΤα τυριά καλό είναι να μην τα κόβετε σε κομμάτια.\nΈτσι αν περισσέψουν πρέπει να συντηρηθούν σωστά στο ψυγείο.\nΤα σκληρά τυριά διατηρούνται καλύτερα τυλιγμένα σε λαδόκολλα για πολύ καιρό.\nΤα μαλακά τυριά βάλτε τα σε σκεύος με καπάκι και καταναλώστε τα μέσα στις επόμενες ημέρες.\nΔείτε μερικές συνταγές με τυριά παρακάτω:\nΑν το φάει ένας Αμερικανός θα νομίζει ότι τρώει αυθεντικό τσιζ κέικ Νew York style. Όμως δεν είναι παρά μια φανταστική μυζηθρόπιτα με μέλι, μαστίχα και κανέλα, όπως την φτιάχνουν στις Κυκλάδες!


ΣΤΑΥΡΟΣ! Πύργος ελέγχου της ανθρωπότητος\n«ὅστις θέλει ὀπίσω μου ἀκολουθεῖν, ἀπαρνησάσθω ἑαυτόν καί ἀράτω τόν σταυρόν αὐτοῦ καί ἀκολουθείτω μοι» (Μαρκ. 8,34).\nΣταυρός! Μία έκφραση έχθρας και μίσους, αλλά και μία έκφραση υψίστης αγάπης.\nΣταυρός! Το χειρότερο είδος τιμωρίας στο οποίο μόνο δούλοι, εγκληματίες, ανθρώπινα τέρατα και περικαθάρματα της κοινωνίας κατεδικάζοντο.\nΣταυρός! Η επανεξέταση των κανόνων της κοινωνίας σε βάση θεϊκή. Η συγχώρεση, καταξίωση και εξύψωση των αμαρτωλών, ειλικρινώς όμως μετανοούντων και η ενοχοποίηση–επίρριψη ευθυνών στους «αδιαφθόρους» και «αμώμους».\nΣταυρός! Η ανατροπή της καθεστηκυίας τάξεως. Το μεγάλο ξερίζωμα όλων των ψυχικών ζιζανίων, για να καλλιεργηθεί η υψίστη αρετή της θυσιαζομένης αγάπης.\nΣταυρός! Συνώνυμο του θανάτου ή θραύση της ταφόπλακας και θρίαμβος της ζωής;\nΣταυρός! Η εσχάτη αδυναμία ή η αποκάλυψη της παντοδυναμίας του Θεού;\nΑν και σταυρωμένος, αν και νεκρός, προσείλκυσε περισσοτέρους οπαδούς απ’ όσους προσείλκυσε ζωντανός. Νεκρός μεν, παντοδύναμος δε. Νεκρός, κι όμως συντρίβει το κράτος του θανάτου. Παράξενη δύναμη. Υπερφυσική. Θεϊκή! Αυτή η αντίφαση, παγίδεψε τον Διάβολο. Δελεάστηκε από τον σταυρικό θάνατο χαιρεκακών, αλλά έπεσε στην παγίδα που έστησε ο ίδιος και πιάστηκε, υφιστάμενος πλήγμα καίριο και απόλυτα θανατηφόρο.\nΣταυρός! Κάλεσμα σταυροφορίας προς τους ανθρώπους με αρχηγό και πρώτο σταυροφόρο τον ίδιο τον Χριστό. Ο σταυρός του Χριστού, το βαρύτερο φορτίο της ανθρωπότητος. Ο μέγας αχθοφόρος! Το εξιλαστήριο θύμα που απαντά στο όνομα Χριστός, προσφέρει εκουσίως την ζωή του ως λύτρο, κατόπιν μαρτυρίου, υπέρ σωτηρίας των ανθρώπων. Δικαιωματικά λοιπόν ζητά από τους οπαδούς του, άρση του δικού τους φορτίου. ΟΧΙ σαν «τους άρχοντες των λαών» που ζητούν συνεχόμενες θυσίες από τους υπηκόους τους, ενώ αυτοί μένουν στο απυρόβλητο της χλιδής και των συμποσίων, πουλώντας υψηλές θεωρίες. Όμως μετά την άρση φορτίου, περιμένει η ανταπόδοση. «Δεῦτε πρός με πάντες οἱ κοπιῶντες καί πεφορτισμένοι καγώ ἀναπαύσω ὑμᾶς».\nΣταυρός! Η άκρα ταπείνωση του Κυρίου. Από ταπείνωση κατέβηκε στη γη, από ταπείνωση γεννήθηκε στην φάτνη, από ταπείνωση ανέβηκε στον σταυρό.\nΈνας Θεός ταπεινώνεται και καταδέχεται αναιρεθῆναι ἐν ξύλῳ. Ξύλῳ κατάρας. Δια μέσου αυτού του ξύλου, του ξύλου του σταυρού, ο ληστής παράδεισον ὤκησεν. Ενώ διά ξύλου ο Αδάμ παραδείσου γέγονεν άποικος. Ο πρώην πρώτος, άποικος· ο πρώην έσχατος, ένοικος και πρώτος!\nΣταυρός! Ο θρόνος που χάρισε η κοινωνία σε έναν ιδιόρρυθμο βασιλιά. Ο τελευταίος τόπος φιλοξενίας του μεγάλου ξένου Χριστού. Ο αιώνιος ξένος στην ανθρώπινη αφιλόξενη κοινωνία, όπου δεν έβρισκε τόπον τοῦ καταλῦσαι. Ο στάβλος και ο σταυρός ήταν τα μόνα πανδοχεία που τον φιλοξένησαν επί της γης μέχρι την αποδημία του. Ενώ ο ίδιος μας φιλοξένησε στον παράδεισο, τον οποίο εμείς περιφρονήσαμε και κατόπιν απωλέσαμε.\nΟ φιλόξενος Γολγοθάς όμως υποδέχεται έναν σταυρό που δεν μένει μόνος του, όπως ποθούν οι πολλοί. Αντιθέτως γέννησε μυριάδες άλλους σταυρούς, που τους σηκώνουν μάρτυρές του και κατόπιν θυσιάζονται σταυρούμενοι, όπως ΕΚΕΙΝΟΣ!\nΣταυρός! Πηγή χαράς! Δάκρυα δεν αρμόζουν στον σταυρωθέντα. Αυτά ταιριάζουν στους σταυρωτάς. Στους εμπτύσαντας, χλευάσαντας, καθυβρίσαντας και εκγελάσαντας. Αυτοί είναι οι αυτόχειρες δράστες. Δηλαδή… εμείς. Τα δάκρυα λοιπόν ας τρέξουν για την κατάντια μας και την αμετανοησία μας, καθότι το γεγονός της σταυρώσεως το συνεχίζουμε οδυνηρώτερο και ακατάπαυστο. Ίσως αυτά τα δάκρυα να μαλακώσουν το πέτρινο χώμα της ξερής ψυχής μας και να το μετατρέψουν σε γόνιμο πνευματικό έδαφος.\nΣταυρός! Η γλώσσα του Θεού. Έτσι… μιλάει ο Θεός! Ευαισθητοποιημένα. Αλλά εμείς οι αναίσθητοι και οι χωμάτινοι τῷ πνεῦμα, δεν μπορούμε να συλλάβουμε σήματα ουράνια. Η ασυρματική μας εμβέλεια είναι εδαφιαία. Αν και πλασμένοι με ουράνιες δυνατότητες, παραμένουμε στην ελικοειδή κίνηση του έρπειν, καθότι ερπετά. Καθότι γλοιώδεις σάλιαγκες.\nΣταυρός! Η παγκόσμια γλώσσα που έρχεται να λύσει την σύγχυση–ασυνεννοησία που επέφερε ο πύργος της Βαβέλ. Η γλώσσα της αγάπης, της αιμόφυρτης αγάπης απέναντι στη γλώσσα της κενοδοξίας και της θεϊκής προκλήσεως. Οι καταπόρφυρες σταγόνες αίματος του εσταυρωμένου, πέφτουν στο πτώμα του καθηλωμένου ανθρώπου, για να το ζωντανέψουν.\nΑίμα όμως θείο. ΟΧΙ σαν το ανθρώπινο το μολυσμένο, από το μικρόβιο της αμαρτίας. Γι’ αυτό σταυρώθηκε· για να μας κάνει μετάγγιση ζωηφόρου αίματος και να σωθούμε. Ο μέγας αιμοδότης! Αυτή η αγάπη του σταυρού αγκαλιάζει όλους τους ανθρώπους, ανεξαρτήτως χρώματος. Το οριζόντιο ξύλο του προεκτείνεται αριστερά και δεξιά στο αχανές. Δεν αφήνει όμως κανέναν έξω από την διαγράμμισή του. Το δε κάθετο ξύλο ξεκινάει από τα έγκατα της γης και ορθώνεται στον ασύλληπτο άγνωστο ουρανό. Αυτή η αγάπη του σταυρού, κρίνει την κρίση και θανατώνει τον θάνατο για να μεταμορφώσει το σύμπαν.\nΔεν τελειώσαμε όμως… Απλά νίψαμε τας χείρας μας, νομίζοντας ότι τελειώσαμε. Το τετέλεσται ανήκει μόνο σ’ εκείνον, ο οποίος έχει το δικαίωμα να το φωνάξει. Το δικαιούται· γιατί πραγματικά τελείωσε το έργο που του ανέθεσε ο Θεός–πατέρας επιτυχέστατα και προπάντων απαράγραπτα και πειθαρχημένα. Και τώρα… τελειώνει και ο ίδιος…\nΟ αδύναμος Θεός έμπροσθεν των ισχυρών ανθρώπων. Των κοσμοκρατόρων των διεστραμμένων. Των επί γης θεών. ΟΜΩΣ! Κάτι αντιτίθεται! Διαφωνεί! Δεν συμβιβάζεται με το φριχτό αυτό τέλος. Η φύση! Σεισμός μέγας μετά την ύψωση του αδυνάτου στον σταυρό. Σεισμός που σείει την υδρόγειο. Γίνεται αντιληπτός στην αρχαία Αθήνα και ο Διονύσιος ο Αρεοπαγίτης βλέποντας την αλλοίωση της κτίσεως ανεφώνησε: «Ἤ Θεός τίς πάσχει ἤ τό πᾶν ἀπόλλυται».\nΜάλλον και τα δύο συνέβαιναν· κατά αλληλουχία. Τα πάντα συνέπασχε.\nΑλήθεια! Πού πήγαν εκείνη την ώρα οι ισχυροί της γης; Οι νταήδες; Οι εκφραστές της εξουσίας, του νόμου, του λαού και όλης της ανθρωπίνης ξεφτύλας, εξαθλιώσεως και εσχάτης ποταπότητος; Την ουρά κάτω από τα σκέλια, όπως λένε οι άνθρωποι της υπαίθρου και όπου φύγει, φύγει.\nΤαπεινωμένοι, κατησχυμένοι, τα κεφάλια σκεπασμένα (από σεμνότητα;) και κατεβασμένα (αποφάσισαν να προσευχηθούν;) οι πρώην υπερόπτες, οι δυσπρόσιτοι έτρεχαν να διαφύγουν την λάβα της αδικίας τους και του εγκλήματος. Να κρυφτούν. Οι λήσταρχοι στα άντρα τους. Οι δειλοί στις κρυψώνες τους. Οι κλέφτες στα ορμητήριά τους. Αυτοί οι έννομοι ισχυροί. Οι γαλονάδες… Αλλά παρήλθε η ισχύς τους για πάντα…\nΕνώ ο ανίσχυρος Ναζωραίος, ο μόνος άφοβος και ατρόμητος, βρίσκεται στην θέση του. Δεν λιποτάκτησε. Εκτεταμένος πάνω στον σταυρό και εγκαταλελειμμένος. ΟΜΩΣ ελεύθερος, υπερήφανος και ιπτάμενος στα νέφη της θεϊκής του αγάπης. «Ἄφες αὐτοῖς».\nΟι σεισμικές δονήσεις όμως είχαν επεκτατικές συνέπειες πέρα της φυσικής και σ’ άλλους τομείς.\nΣείστηκε η καρδιά του ληστού και οδηγήθηκε άμεσα στην ομολογία. «Μνήσθητί μου, Κύριε, ὅταν ἔλθῃς ἐν τῇ βασιλεία σου».\nΣείστηκε η αγέρωχη ψυχή του εκατοντάρχου· συνεκλονίσθη και οδηγήθηκε στην μεγάλη ομολογία. «Ἀληθῶς ὁ ἄνθρωπος οὗτος υἱός ἦν τοῦ Θεοῦ». Ξάφνου ο κατάδικος Χριστός επανεύρε κάποια αξιώματα που τα είχε χάσει πρότερον. Μάλλον του τα είχαν αφαιρέσει. Τα είχαν ληστέψει…\nΟι σεισμικές δονήσεις σίγουρα ταρακούνησαν πολλούς. Κύριος οἶδε. Όμως σείστηκε και ο όχλος. Ο εμπαθής· ο περίεργος· ο διεφθαρμένος. Η ολέθρια σπείρα θεοστυγών, πονηρευομένων και θεοκτόνων, ξάφνου συγκλονίζεται και άρχισαν να τύπτουν τα στήθη τους. Αυτά τα στήθη όμως δεν είναι ίδια με του Τελώνου. Μάλλον από φόβο και όχι από μετάνοια το γεγονός. Από φοβική διάθεση του θνητού, που όταν πατάει στο έδαφος αισθάνεται Θεός, ενώ όταν βρεθεί μετέωρος αρχίζει και χλωμιάζει τρέμοντας πατόκορφα. Έτσι λοιπόν οι προηγούμενοι επίδοξοι θεοκτόνοι, βρέθηκαν μετέωροι στο περιθώριο του άδειου εαυτού τους, να αιωρούνται στην εξορία της ατέλειωτης μοναξιάς. Στη μαυρίλα της χειρότερης κολάσεως.\n«Σταύρωσον! Σταύρωσον αυτόν»!\nΈρχεται λοιπόν ο σταυρός σαν μέγας ιεροκήρυκας. Πρωτότυπος! Άλαλος! Παρ’ όλα αυτά σαγηνεύει τις ψυχές των ανθρώπων μιλώντας με υπερφυσικό τρόπο. ΟΧΙ σαν τον ιεροκήρυκα της Κυριακής που μιλάει για να φύγει από την αράδα του. Να φύγει από την υποχρέωσή του, την ώρα που από κάτω ακούγονται επιτακτικά οι συστάσεις ενός άλλου τελειώματος…\nΣτέκεται λοιπόν ο σταυρός στο κέντρο του ναού και σαν φάρος φωτίζει τους πάντες για να μη τσακιστούν στα βράχια της αμαρτίας. Δεσπόζει σαν πανύψηλο παρατηρητήριο ελέγχοντας τις κινήσεις μας, καθοδηγώντας μας, αλλά και προσδοκώντας να τον βάλουμε στην καρδιά μας για να ρυθμίζει αυτός τους κτύπους ανάλογα, σαν μέγας βηματοδότης.\nΜιλάει λοιπόν ο μόνος αναμάρτητος και θέτει προ των ευθυνών εμάς όλους που «δεν είμαστε», όπως εκείνος ο τελώνης.\n«Ὁ ἀναμάρτητος πρῶτος τόν λίθον βαλέτω». Πώς να βάλουμε λίθο, όταν αντικρίζουμε τα τρυπημένα χέρια για πάντα ανοιχτά πάνω στον σταυρό ν’ αγκαλιάζουν κάθε εχθρό και πολέμιο; Εκείνο το πλευρό παντοτινά λογχισμένο για ν’ αναβλύζει το νερό του βαπτίσματος και το αίμα της ευχαριστίας;\nΑυτός που «ἤπλωσε τάς παλάμας καί ἥνωσεν τά τό πρίν διεστῶτα;»\nΌ,τι και αν σκεφθούμε, ό,τι και αν προφέρουμε είναι πολύ φτωχά, μάλλον ανύπαρκτα για το μυστήριο του σταυρού. Εμείς δε τόσο μικροί και τιποτένιοι.\nΑς αφήσουμε τον Ιππόλυτο Ρώμης να εκφρασθεί όπως εκφράζονται οι άγιοι και ας συντροφεύσουμε νοερά την όλη του σκέψη ακούοντας με τα ώτα της διανοίας μας.\n«Αυτό το ξύλο του σταυρού με τρέφει, με στεριώνει με τις ρίζες του, αναπαύομαι κάτω από τους κλώνους του, εγκαταλείπομαι με απόλαυση στην πνοή του… Αυτό το δέντρο, απλώνεται όσο κι ο ουρανός, υψώνεται από τη γη στους ουρανούς.\nΑθάνατο φυτό, ορθώνεται στο κέντρο του ουρανού και της γης, στήριγμα γερό του σύμπαντος, δεσμός όλων των πραγμάτων, … περίπτυξη του κόσμου… Καρφωμένο με τα αόρατα καρφιά του Πνεύματος για να μην ταλαντεύεται στην προσαρμογή του στο θείο, αγγίζοντας τον ουρανό με την κορφή της κεφαλής, στεριώνοντας τη γη με τα πόδια του και στον ενδιάμεσο χώρο, αγκαλιάζοντας όλη την ατμόσφαιρα με τα απέραντα χέρια του, ήταν ολόκληρο παντού, σε κάθε πράγμα… Με την Ανάληψή Του (Εκείνος) μετάδωσε ζωή και δύναμη σε όλα τα πράγματα που τρέμανε και το σύμπαν ολόκληρο έγινε σταθερό, σα να είχε διεισδύσει σε όλα τα πράγματα αυτή η θεία έκσταση και η οδύνη του Σταυρού.\nΩ εσύ, που είσαι μόνος ανάμεσα στους μόνους και που είσαι όλος στο παν, ας έχουν οι ουρανοί το πνεύμα σου και ο παράδεισος την ψυχή σου, αλλά το αίμα σου ας είναι στη γη».\nΑυτό το αίμα λοιπόν, καθαγιάζει τη γη τόσους αιώνες και ανέχεται ρυπαρά στόματα να ανταποδίδουν τις άπειρες ευεργεσίες του Κυρίου με βρισιές, βλασφημίες, περιφρόνηση, χλευασμό, μίσος και πολεμική «με διωγμούς εναντίον της Εκκλησίας». Όπως ακριβέστατα συμβαίνει στις μέρες μας. Μία συνεχόμενη σταύρωση που θα την διακόψει όμως ένας θεϊκός σεισμός. Και μετά ακολουθεί η φυγή και ο πανικός. Όταν όμως εκραγεί ο πανικός, θα είναι πολύ αργά για οτιδήποτε.


Η νέα πιο γρήγορη οθόνη της gaming σειράς AGON - VideoGamer.gr\n28/11/2016 · Γράφει ο Παναγιώτης Γρηγορόπουλος 2\nΗ AOC παρουσιάζει τη νέα premium οθόνη AGON AG251FZ, τη γρηγορότερη οθόνη με TN panel!\nΗ AOC, μία από τις κορυφαίες εταιρίες παγκοσμίως στην αγορά οθονών, παρουσιάζει τη νέα premium οθόνη AGON AG251FZ, τη γρηγορότερη οθόνη με TN panel. Η νέα οθόνη 25″ απευθύνεται σε κορυφαίους gamers και σε λάτρεις των esports, έχει ρυθμό ανανέωσης 240 Hz και χρόνο απόκρισης μόλις 1 ms, εγγυώντας όχι μόνο εντυπωσιακές και φυσικές κινήσεις στο γρήγορο περιβάλλον του gaming, αλλά και ένα ομαλό παιχνίδι χωρίς θαμπάδα στην εικόνα.\nΗ AGON AG251FZ προσφέρει τα πιο ομαλά γραφικά και διαθέτει Adaptive Sync για τη διαχείρηση του συντονισμού της οθόνης και του υπολογιστή που εξαφανίζει οποιοδήποτε τρεμόπαιγμα και σκίσιμο της εικόνας. Η AGON AG251FZ της AOC – η γρηγορότερη οθόνη της νέας σειράς AGON – θα είναι διαθέσιμη στην αγορά τον Ιανουάριο του 2017 με προτεινόμενη τιμή λιανικής πώλησης τα 499€.\nΗ AG251FZ σχεδιάστηκε για να ανταποκριθεί στις υψηλές προσδοκίες των gamers για μια high-end οθόνη που προσφέρει την πιο συναρπαστική εμπειρία. Αυτή η οθόνη 25″ αποτελείται από μια σειρά μοναδικών gaming χαρακτηριστικών όπως η λειτουργία Low Input Lag, η οποία επιβεβαιώνει ότι όλες οι εντολές εκτελούνται στιγμιαία και το Shadow Control, το οποίο φωτίζει τις πιο σκοτεινές περιοχές χωρίς να επηρεάζει την υπόλοιπη οθόνη.\nΤεχνολογία Sync Adaptive Sync (συμβατή με FreeSync)\nΕπιπλέον, το QuickSwitch πληκτρολόγιο επιτρέπει στους παίκτες γρήγορη εναλλαγή ανάμεσα στις προκαθορισμένες λειτουργίες, προσαρμοσμένες στις απαιτήσεις των FPS, αγωνιστικών ή RTS παιχνιδιών. Με όλα τα παραπάνω χαρακτηριστικά οι gamers μπορούν να προσβλέπουν σε μια καθηλωτική εμπειρία χωρίς προηγούμενο.\nτουμπανακι αν και η τιμη βιασμος σκετος αλλα νταξει!\nWarcryer | 28/11/2016\t@ 23:35\nΤο πρωτο πράγμα που έπεσε στα μάτια μου ήταν η τιμή τη 🙂 . Για τους πολύ απαιτητικούς gamers .Δεν θα κρύψω όμως ότι είναι ερωτεύσιμη .


Φανταστικές (ή μήπώς όχι;) αερομαχίες με...ATIA - Kι όμως κάποιοι υποστηρίζουν πως έγιναν πραγματικά! (φωτό) | Pronews\n12/09/2019 - 21:34 | Τελευταία ενημέρωση: 12/09/2019 - 23:16\nΦανταστικές (ή μήπώς όχι;) αερομαχίες με...ATIA - Kι όμως κάποιοι υποστηρίζουν πως έγιναν πραγματικά! (φωτό)\nΠάμπολλες είναι κυριολεκτικά οι θεάσεις ΑΤΙΑ στην υφήλιο, αλλά αυτό που έχει μεγαλύτερο ενδιαφέρον είναι οι (υποτιθέμενες) «αερομαχίες» με μαχητικά διαφόρων πολεμικών αεροποριών.\nΜαχητικά αεροπλάνα λοιπόν εναντίον πανίσχυρων ιπτάμενων δίσκων σε μια άνιση μάχη Δαυίδ και Γολιάθ, καθώς υποτίθεται ότι «η τεχνολογική ανωτερότητα των εξωγήινων δεν χρειάζεται συστάσεις».\nΟι στρατιωτικές εμπλοκές πάντως σε τέτοιες υπερφυσικές υποθέσεις μόνο αστείες δεν είναι, καθώς όταν η γήινη πολεμική μηχανή υποχρεώνεται να επιδοθεί σε αερομαχίες με τους εξωγήινους γείτονές μας το πράγμα μόνο γέλιο δεν προκαλεί.\nΤο περιστατικό της Τεχεράνης\nΙρανοί αξιωματικοί της πολεμικής αεροπορίας σε βάση της Τεχεράνης άρχισαν να λαμβάνουν μαζικά τηλεφωνήματα από ανήσυχους πολίτες στις 19 Σεπτεμβρίου 1976, αναφέροντας τα συνήθη περίεργα φώτα στον ουρανό πάνω από την πόλη. Όταν ενημερώθηκε ο διοικητής ότι κανένα πολεμικό σκάφος δεν πετούσε στην περιοχή, έδωσε την εντολή να σηκωθούν τα μαχητικά για αναχαίτιση.\nΔύο F-4 Phantom προσέγγισαν το ΑΤΙΑ και ο πιλότος του δεύτερου είδε από πολύ κοντά την πύρινη μπάλα που κινούνταν στους αιθέρες. Όσο πλησίαζε, ένα δεύτερο αντικείμενο αποκολλήθηκε από το μητρικό και ο πιλότος αιφνιδιάστηκε, προσπαθώντας να πλήξει με έναν πύραυλο το αντικείμενο. Μόλις πυροδότησε όμως τον πύραυλο, διαπίστωσε τρομοκρατημένος ότι το αεροπλάνο του είχε χάσει όλη την ηλεκτρική ενέργειά του και κανένα σύστημα δεν δούλευε.\nΤο αεροπλάνο επέστρεψε στην κανονική λειτουργία μόνο όταν το υψόμετρο που έχασε το έκανε να απομακρυνθεί αρκετά από το ΑΤΙΑ. Ο πιλότος συνέχισε να παρακολουθεί το απόκοσμο ιπτάμενο αντικείμενο από απόσταση ασφαλείας πια, όταν είδε ότι το θυγατρικό σκάφος αποκολλήθηκε εκ νέου και προσγειώθηκε στην έρημο από κάτω.\nΤην επόμενη μέρα, ο ιρανικός στρατός προσπάθησε να εντοπίσει το αντικείμενο, αλλά μάταια…\nΗ υπόθεση Μαντέλ\nΟ βετεράνος αμερικανός πιλότος Τζορτζ Γκόρμαν που επιδόθηκε σε πολύλεπτη αερομαχία με ένα ΑΤΙΑ πάνω από τη Βόρεια Ντακότα το 1948 μπορεί να την έβγαλε τελικά καθαρή, αν και δυστυχώς ο συνάδελφός του Τόμας Μαντέλ δεν θα στεκόταν εξίσου τυχερός. Η αεροπορική βάση του Φορτ Νοξ έπιασε στα ραντάρ της κάτι μυστηριώδη σήματα, που ήταν τελικά ορατά και με γυμνό μάτι: μια σειρά από λαμπερά κόκκινα και άσπρα φωτάκια είχαν αγκυροβολήσει στον ουρανό.\nΤέσσερα μαχητικά P-51 απογειώθηκαν για να ελέγξουν το αντικείμενο, το οποίο ήταν ωστόσο πολύ ασαφές για να διακρίνουν κάτι οι πιλότοι. Την ώρα που οι υπόλοιποι άλλαξαν την κατεύθυνσή τους για να επιστρέψουν στο σημείο της έρευνας, το αεροσκάφος του Μαντέλ άρχισε να χάνει ύψος, μέχρι που συγκρούστηκε στο έδαφος.\nΟι συνωμοσιολογικές πένες πήραν όπως ήταν φυσικά φωτιά καθώς πίστευαν ακράδαντα πως ένα ΑΤΙΑ είχε σκοτώσει τον γήινο πιλότο, αν και η αμερικανική αεροπορία επιδόθηκε στο σκάρωμα μιας ομολογουμένως μακράς σειράς δικαιολογιών που είχαν πάει στραβά στο μοιραίο αεροπλάνο. Από τις καταγραφές των συνομιλιών, ήταν σαφές ότι οι άλλοι πιλότοι δεν μπορούσαν να διακρίνουν τι ήταν αυτό που καταδίωκε ο Μαντέλ, με έναν από αυτούς να τον ρωτά επιτακτικά: «τι στο καλό ψάχνουμε;».\nΌσο για τον στόχο του Μαντέλ, η αεροπορία είπε ότι δεν ήταν τελικά παρά ο πλανήτης Αφροδίτη! Για τα επίσημα κυβερνητικά χείλη, τίποτα το περίεργο δεν συνέβη: ο πιλότος κυνήγησε την Αφροδίτη, έχασε τις αισθήσεις του και σκοτώθηκε. Η ετυμηγορία της αεροπορίας ανατράπηκε ωστόσο από επιστημονικά χείλη, καθώς οι αστρονόμοι ανέλαβαν να ενημερώσουν τον κόσμο ότι η Αφροδίτη ήταν εκείνη την ώρα μόλις 33 μοίρες πάνω από τον ορίζοντα, σε τελείως διαφορετικό σημείο δηλαδή από αυτό που πετούσε ο Μαντέλ.\nΗ αεροπορία άλλαξε την ιστορία της, λέγοντας τώρα πως το αντικείμενο ήταν μετεωρολογικό αερόστατο. Ισχυρισμός που επίσης ανατράπηκε εύκολα, καθώς κανένα τέτοιο μπαλόνι δεν υπήρχε στην περιοχή. Η αεροπορία κράτησε έκτοτε το στόμα της κλειστό, ώσπου να ξεχαστεί τελικά το γεγονός…\nΣυνάντηση με ένα ΑΤΙΑ\nΑυτό που παραμένει ιδιαίτερο στο περιστατικό του Μίλτον Τόρες το 1957 ήταν ότι πρόκειται για την πρώτη φορά που πιλότος έλαβε ρητά την εντολή να καταρρίψει ένα ΑΤΙΑ! Ο πιλότος υπηρετούσε στη Βρετανία και πετούσε ένα F-86D, την εκδοχή με το ραντάρ του περίφημου μαχητικού F-86 Sabre και ένα από τα πρώτα αναχαιτιστικά εφοδιασμένα με ραντάρ.\nΤο ημερολόγιο έγραφε 20 Μαΐου 1957 όταν ο πύργος ελέγχου έπιασε ένα ΑΤΙΑ και ξαπόστειλε τον Τόρες να το αναχαιτίσει. Τον διέταξε μάλιστα να χρησιμοποιήσει και τον βοηθητικό καυστήρα του αεριωθούμενού του ώστε να αυξήσει την ώθηση, κάτι που φάνηκε περίεργο στον πιλότο που πετούσε ήδη το αεροπλάνο στα όριά του. Προσεγγίζοντας στον στόχο, κάτι έπιασε στο ραντάρ του και αμέσως ο πύργος ελέγχου του ζήτησε να το καταρρίψει άμα τη εμφανίσει!\nΟι διαταγές σόκαραν τον Τόρες για την προληπτική φονικότητά τους, καθώς κανείς δεν ήξερε τι ήταν εκεί στον ουρανό, γι’ αυτό και διευκρίνισε πως δεν επρόκειτο για καμιά φάρσα των ελεγκτών. Αφού επιβεβαίωσε την εντολή, πλησίασε τον ασαφή στόχο και πριν πατήσει τη σκανδάλη, το ΑΤΙΑ εξαφανίστηκε με αστραπιαία ταχύτητα.\nΤην επόμενη μέρα, τον προσέγγισε ένας μυστηριώδης άντρας και τον πήγε σε ένα γραφείο για ανάκριση. Εκεί ήταν και ο διοικητής της αεροπορικής βάσης, που του είπε να μην αποκαλύψει ποτέ όσα είχαν εκτυλιχθεί την προηγούμενη ημέρα, καθώς ήταν θέμα υψίστης εθνικής ασφαλείας. Ο Τόρες αποκάλυψε τελικά την ιστορία του το 1988…\nΛίγο μετά το Περλ Χάρμπορ, η πολεμική υστερία είχε για τα καλά εγκαθιδρυθεί στις ΗΠΑ, κι όταν στις 23 Φεβρουαρίου 1942 ένα ιαπωνικό υποβρύχιο αναδύθηκε στις ακτές της Καλιφόρνια και έβαλε κατά πετρελαϊκών διυλιστηρίων, οι κάτοικοι του Λος Άντζελες ήταν σίγουροι πως μια αιφνιδιαστική επίθεση ήταν προ των πυλών. Και την επόμενη ακριβώς νύχτα εμφανίστηκαν παράξενα φώτα που τρεμόπαιζαν πάνω από εργοστάσιο πυρομαχικών της πόλης!\nΟι αντιαεροπορικές συστοιχίες τέθηκαν σε συναγερμό, αν και λίγες ώρες αργότερα τα φώτα εξαφανίστηκαν και τα πράγματα καταλάγιασαν. Την επόμενη νύχτα όμως οι παράξενες λάμψεις επανεμφανίστηκαν στον ουρανό, αν και αυτή τη φορά ήταν ένα τεράστιο αντικείμενο που αστραποβολούσε. Τώρα βέβαια κάθε αντιαεροπορικό του Λος Άντζελες έπληττε δαιμονισμένα τον στόχο, αν και τα φωτάκια δεν φαινόταν να καταλαβαίνουν από γήινα πυρά. Όταν φάνηκε ότι η πολεμική προσπάθεια ήταν μάταιη, τα αντιαεροπορικά σταμάτησαν.\nΓια άλλη μια φορά, τα περίεργα και παλαβά που έβγαιναν από κυβερνητικά χείλη πυροδότησαν πάμπολλες θεωρίες συνωμοσίας για το τι συνέβη εκείνο το βράδυ. Την επόμενη μέρα, ο επικεφαλής του ναυτικού Φρανκ Νοξ δήλωσε πως το όλο περιστατικό ήταν απλώς λάθος συναγερμός. Μεταπολεμικά, η Ιαπωνία επιβεβαίωσε ότι δεν είχε επιχειρήσει κατά του Λος Άντζελες και το πράγμα φαινόταν να έχει διευθετηθεί.\nΠαρά ταύτα, οι χιλιάδες των αυτοπτών μαρτύρων ορκίζονταν ότι κάτι υπήρχε στον ουρανό του Λος Άντζελες και πως ο στρατός δεν χτυπούσε τυχαία στο συγκεκριμένο σημείο του ουρανού. Ακόμα χειρότερα, η επίσημη έκθεση του Υπουργείου Πολέμου έκανε λόγο για 1-5 ΑΤΙΑ πάνω από την Πόλη των Αγγέλων εκείνη τη νύχτα, ανατρέποντας πλήρως τους ισχυρισμούς του ναυτικού.\nΑν ήταν η Μάχη του Λος Άντζελες η μεγαλύτερη σύγκρουση ανθρώπων και εξωγήινων, πιθανότατα δεν θα το μάθουμε ποτέ…\nΗ πρόσφατη ινδική κατάρριψη ΑΤΙΑ\nΚαι για να μη λέμε ότι αυτά συνέβαιναν μόνο τα παλιά τα χρόνια, ήταν στις 26 Ιανουαρίου 2016 όταν η Ινδική Αεροπορία έπιασε στα ραντάρ της ένα σφαιρικού σχήματος αντικείμενο κοντά στα σύνορα με το Πακιστάν. Σύντομα ένα μαχητικό IAF Su-30 βρισκόταν στον αέρα για να αναχαιτίσει το ΑΤΙΑ, το οποίο κατευθυνόταν αργά προς τη συνοριακή γραμμή.\nΛίγο αργότερα, ο πιλότος του μαχητικού άνοιξε πυρ και κατέρριψε πράγματι το αντικείμενο. Τα συντρίμμια του μαζεύτηκαν γρήγορα γρήγορα από την αεροπορία, η οποία ήταν ωστόσο απρόθυμη να μοιραστεί περισσότερες πληροφορίες. Η επίσημη γραμμή της ήταν ότι βρήκαν πέντε τριγωνικά μεταλλικά αντικείμενα που θα διερευνηθούν και αργότερα είπε ότι το ΑΤΙΑ δεν ήταν παρά μετεωρολογικό μπαλόνι που ήρθε από το Πακιστάν.\nΑυτόπτες μάρτυρες από τα γύρω χωριά σκιαγράφησαν βέβαια μια ολότελα διαφορετική εικόνα, αναφέροντας πέντε εκκωφαντικές εκρήξεις κατά την καταδίωξη του ΑΤΙΑ από το μαχητικό. Η εκδοχή του μετεωρολογικού αερόστατου ήταν πράγματι ισχνή και διάφορες υποθέσεις έγιναν για το τι συνέβη πριν από λίγους μήνες στην Ινδία, μιλώντας ακόμα και για πειραματικό κατασκοπευτικό αεροπλάνο του Πακιστάν.\nΚάποιοι βέβαια ισχυρίζονται ότι αυτό που έγινε ήταν το «Ινδικό Ρόσγουελ» και τίποτα δεν φαίνεται να μπορεί να ανακόψει τη δυναμική του…


Πρίγκιπας Χάρι – Σελίδα 3 – Υστερόγραφα\nHomePosts Tagged "Πρίγκιπας Χάρι" (Page 3)\nΤης Μαρίκας Λυσιάνθη Δεν ήταν για εκείνη περισσότερο αγαπημένος σε σχέση με τον Ουίλιαμ. Ήταν όμως μικρότερος, και επομένως περισσότερο "χαϊδεμένος". Ο ίδιος ο Χάρι άλλωστε, δεν φρέναρε ποτέ δημοσίως, να δείχνει, με λόγια και συμβολικές πράξεις, πόσο από "εκείνη" έχει μέσα του. Είτε με δράσεις ακτιβισμού παντού\nΠροσπαθώντας να λύσουν τις… γαλαζοαίματες διαφορές τους\nΤης Κατιάνας Ναυπλιώτου Κάθε άλλο παρά απαρατήρητη από τα βρετανικά ΜΜΕ πέρασε η κοινή, δημόσια εμφάνιση της Κέιτ Μίντλετον και του πρίγκιπα Χάρι. Με τη Μέγκαν Μαρκλ εγκυμονούσα και τον πρίγκιπα Ουίλιαμ στο εξωτερικό, οι δυο τους βρήκαν την ευκαιρία να μοιραστούν και να μοιράσουν χαμόγελα. Ίσως και\nΟ πρίγκιπας Χάρι και η δούκισσα… ξανά στο δρόμο\nΤι μπορεί να κάνει ένας άνδρας (ακόμη και… πρίγκιπας) για την καλή του\nΤης Δέσποινας Βενέδικτου. Μετά την Αυστραλία, η Νέα Ζηλανδία πήρε τη σκυτάλη του\nΤης Κατιάνας Ναυπλιώτου Η σχετική απορία, φυσική και εύλογη


Συνελήφθη ο 14χρονος που το έσκασε από το Παπάφειο – VickyPedia\nΣτα χέρια της ΕΛ. ΑΣ. βρίσκεται από το πρωί της Δευτέρας ο 14χρονος, που κατηγορείται για τη δολοφονία ενός 86χρονου με στόχο τη ληστεία. Μετά από την αρχική σύλληψή του, ο ανήλικος είχε οδηγηθεί με εισαγγελική παραγγελία στο Παπάφειο Ίδρυμα, αλλά το ίδιο βράδυ το έσκασε και αμέσως σήμανε συναγερμός. Τελικά εντοπίστηκε από αστυνομικούς της ομάδας ΔΙ.ΑΣ. στην περιοχή των πανεπιστημίων και συνελήφθη εκ νέου.\nΤο αποτρόπαιο έγκλημα από τον 14χρονο και την κατά δύο χρόνια μικρότερη αδερφή του, με τη συνδρομή της 45χρονης γιαγιάς τους και του 40χρονου συντρόφου της, έχει σοκάρει την κοινή γνώμη. Όπως έχει συγκλονίσει και ο σπαραγμός από την κόρη του θύματος.\n«Την Τετάρτη περίπου στις 7 το απόγευμα με ειδοποιούν ότι κάτι έχει γίνει, ότι αποπειράθηκαν τέσσερα άτομα να μπούνε μέσα στο σπίτι και ότι οι δύο κρατούσαν τσίλιες και οι άλλοι μπήκαν μέσα με σκοπό να κάνουν αυτό που κάνανε», περιέγραψε με δάκρυα στα μάτια η Στέλλα Δημητρίου.\n«Ο πατέρας μου αντιστάθηκε όσο μπορούσε. Είχε υποσχεθεί στον εαυτό του ότι δεν θα έδινε χρήματα γιατί φοβόταν πως αν γίνει μια φορά, θα γινόταν συνέχεια», πρόσθεσε η γυναίκα που έχασε τον πατέρα της από τα χέρια δύο παιδιών.\n«Τον βρήκαν εκεί τον πατέρα μου, όρθιο και στεκούμενο στα πόδια του. Είπε ότι μπήκαν δύο άτομα με σκοπό να τον ληστέψουν και αντιστάθηκε όσο μπορούσε. Έγινε μια σκληρή πάλη μεταξύ του πατέρα μου και τον δύο παιδιών. Εκείνος αντιστάθηκε για να μην τους δώσει εύκολα τη λεία. Το μόνο που κατάφεραν στο τέλος ήταν να πάρουν το παντελόνι του με τα κλειδιά του σπιτιού και ίσως εκεί να είχε και τα 250 ευρώ που λέει η αστυνομία και την αλυσίδα με τον σταυρό», πρόσθεσε με πρόδηλο τον πόνο της.\nΓιώργος Κατρούγκαλος: «Μην αφήνετε απροστάτευτους τους υπαλλήλους του υπουργείου Εξωτερικών»\nΗ Σοφία Μπεκατώρου άνοιξε την καρδιά της. Αποκάλυψε το μυστικό που την πονούσε για περισσότερα από 20 χρόνια. ΄Έσπασε τη...\nΛίγα τεστ πραγματοποιήθηκαν χθες και έτσι μειώθηκαν τα κρούσματα κορωνοϊού. Λεπτομέρειες εδώ!\nΠού βρίσκεται ο Σωτήρης Τσιόδρα; Είναι μία απορία που ακούγεται ολοένα και από περισσότερα χείλη τις τελευταίες ημέρες. Απάντηση μπορεί...\nTην Παρασκευή 8/01/2021 μέσα στην δομή της Μαλακάσας, κάτω από αδιευκρίνιστες μέχρι στιγμής συνθήκες, φορτηγό του συνεργείου που εκτελούσε εργασίες...


Σχεδόν οι μισές χώρες του πλανήτη έχουν ελλείψεις σε ιατρικό προσωπικό — ΣΚΑΪ (www.skai.gr)\nΣχεδόν οι μισές χώρες του πλανήτη έχουν ελλείψεις σε ιατρικό προσωπικό\nΑυτές είναι οι τέσσερις κυριότερες διαπιστώσεις της νέας μεγάλης διεθνούς επιστημονικής μελέτης «Global Burden Disease»\nΆνθιμος σε Ιερώνυμο:Εκτέθηκε στη συναλλαγή με Τσίπρα. 16 Νοεμβρίου Ιεραρχία\nΔημοσίευση: 09/11/2018 - 12:01 Τελευταία ενημέρωση: 09/11/2018 - 12:01\nΣχεδόν οι μισές χώρες του πλανήτη αντιμετωπίζουν ελλείψειςιατρικού και νοσοκομειακού προσωπικού.\nΗ γεννητικότητα στον κόσμο εμφανίζεισταδιακή μείωση μετά το 1950. Τέσσερις μόνο παράγοντες κινδύνου (υπέρταση,κάπνισμα, σάκχαρο, παχυσαρκία) ευθύνονται για τους μισούς θανάτους διεθνώς το2017.\nΤο μέσο προσδόκιμο ζωής διεθνώς αυξήθηκε εντυπωσιακά κατά περίπου 22χρόνια μεταξύ 1950-2017.\nΑυτές είναι οι τέσσερις κυριότερεςδιαπιστώσεις της νέας μεγάλης διεθνούς επιστημονικής μελέτης «Global BurdenDisease», που κάθε χρόνο αξιολογεί την κατάσταση της υγείας στον κόσμο και ηοποία παρουσιάσθηκε σε επτά επιμέρους δημοσιεύσεις στο ιατρικό περιοδικό"The Lancet", με επικεφαλής τον καθηγητή Κρίστοφερ Μάρεϊ, διευθυντήτου Ινστιτούτου Μέτρησης και Αξιολόγησης της Υγείας του Πανεπιστημίου τηςΟυάσιγκτον στο Σιάτλ.\nΗ παγκόσμια γεννητικότητα, σύμφωνα με τον«συντελεστή ολικής γεννητικότητας», ο οποίος δείχνει τον μέσο αριθμό παιδιώνπου μια γυναίκα θα κάνει στη διάρκεια της ζωής της, εμφανίζει μείωση μετά το1950. Το 2017, 91 χώρες είχαν συντελεστή γεννητικότητας μικρότερο του δύο,πράγμα που σημαίνει ότι το μέγεθος του πληθυσμού τους είναι αδύνατο ναδιατηρηθεί.\nΜεταξύ 2010-2017 33 χώρες είχαν μειούμενο πληθυσμό, μεταξύ τωνοποίων η Ελλάδα, η Πορτογαλία, η Ισπανία, η Ρουμανία, η Πολωνία, η Γεωργία, ηΙαπωνία και η Κούβα.\nΑρνητική παγκόσμια πρωταθλήτρια υπήρξεπέρυσι η Κύπρος, με γέννηση κατά μέσο όρο μόνο ενός παιδιού από κάθε γυναίκα,ενώ στην Ελλάδα ο συντελεστής γεννητικότητας είναι 1,4 παιδιά ανά γυναίκα. Απότην άλλη, σε 104 χώρες η γεννητικότητα αυξάνει διαχρονικά, όπως και ο πληθυσμόςτους, με πρωταθλητή γεννήσεων την αφρικανική χώρα του Νίγηρα, όπου μια γυναίκακάνει κατά μέσο όρο επτά παιδιά. Ακολουθούν το Τσαντ (6,7), η Σομαλία (6,1), τοΜάλι (έξι) και το Αφγανιστάν (έξι).\nΟι ερευνητές εκτιμούν ότι το ελάχιστο όριογια μια χώρα, ώστε να είναι εφικτή η επαρκής παροχή υπηρεσιών υγείας στονπληθυσμό, είναι να υπάρχουν τουλάχιστον 30 γιατροί, 100 νοσοκόμοι και πέντεφαρμακοποιοί για κάθε 10.000 κατοίκους. Το 2017 μόνο 41 χώρες ξεπερνούσαν αυτότο όριο στο ιατρικό προσωπικό και μόνο 28 χώρες στο νοσοκομειακό προσωπικό.\nΣχεδόν οι μισές χώρες (92 από τις 195 ή το47,2%) έχουν λιγότερους από δέκα γιατρούς ανά 10.000 κατοίκους, ενώ το 46,2%(90 χώρες) έχουν λιγότερους από 30 νοσοκόμους από 10.000 κατοίκους. Με «μηδέν»βαθμολογείται το Μπενίν στην υποσαχάρια Αφρική (όπου είναι καλύτερα να μηναρρωστήσει κανείς…).\nΑπό την άλλη, 15 χώρες παίρνουν «άριστα» όσον αφορά τηστελέχωσή τους με ιατρικό και νοσοκομειακό προσωπικό: Νορβηγία, Σουηδία,Ελβετία, Φινλανδία, Ισλανδία, Δανία, Βέλγιο, Νέα Ζηλανδία, Γερμανία, Αυστρία,Βερμούδα, Τσεχία, Κούβα, Ανδόρα και Σλοβακία.\nΗ έκθεση επισημαίνει, επίσης, ότι οιθάνατοι από πολεμικές συγκρούσεις και τρομοκρατικές επιθέσεις αυξήθηκανσημαντικά κατά 118% μέσα στη δεκαετία 2007-2017, ενώ επιδεινώθηκε η επιδημίαεξάρτησης από τα οπιοειδή, με τουλάχιστον τέσσερα εκατομμύρια νέα περιστατικάκαι περίπου 110.000 θανάτους πέρυσι (αύξηση 75% από το 2007).\nΤο 51,5% όλων των θανάτων του 2017παγκοσμίως (28,8 εκατομμύρια θάνατοι από τους 55,9 εκατ. συνολικά) προκλήθηκαναπό μόνο τέσσερις παράγοντες κινδύνου που θα μπορούσαν να είχαν αποφευχθεί μετις κατάλληλες αλλαγές στον τρόπο ζωής.\nΣυγκεκριμένα 10,4 εκατομμύρια θάνατοισχετίζονταν με την υψηλή αρτηριακή πίεση (υπέρταση), 7,1 εκατομμύρια με τοκάπνισμα, 6,5 εκατομμύρια με το υψηλό σάκχαρο (διαβήτη) και 4,7 εκατομμύρια μετον μεγάλο δείκτη μάζας σώματος (παχυσαρκία).\nΟι μη μεταδοτικές ασθένειες ήσαν η αιτίατων περισσότερων θανάτων το 2017 (41,1 εκατομμύρια ή το 73,4% του συνόλου), μετο ποσοστό τους να εμφανίζει αύξηση σχεδόν 23% μεταξύ 2007-2017. Οιπερισσότεροι θάνατοι ήσαν καρδιαγγειακής αιτιολογίας (17,8 εκατομμύρια) καιακολουθούσαν οι καρκίνοι (9,6 εκατομμύρια) και οι χρόνιες αναπνευστικές νόσοι(3,9 εκατομμύρια). ΟΙ άνδρες είναι πιθανότερο να πεθάνουν από αυτές τις αιτίεςαπό ό,τι οι γυναίκες.\nΤα ποσοστά παχυσαρκίας και διαβήτη τύπου 2εμφανίζουν ανοδική τάση σε όλες σχεδόν τις χώρες, ενώ οι τρεις κυριότερεςαιτίες κινητικών προβλημάτων και αναπηρίας το 2017 ήσαν οι πόνοι στη μέση, οιπονοκέφαλοι και οι διαταραχές της κατάθλιψης.\nΤα ποσοστά αυτοκτονιών μεταξύ τωνανδρών (13,8 ανά 100.000 άτομα) ξεπερνούν κατά πολύ αυτά των γυναικών (τέσσεριςαυτοκτονίες ανά 100.000).\nΕπίσης μεταξύ 1990-2017 υπήρξε αύξηση 71%στις διαταραχές λόγω χρήσης ναρκωτικών, 115% στα περιστατικά Αλτσχάιμερ καιάλλων μορφών άνοιας, 117% στα περιστατικά διαβήτη, 80% στα περιστατικά απώλειαακοής λόγω ηλικίας, 75% στα περιστατικά οσφυαλγίας (πόνων στη μέση) και 53% σταπεριστατικά διαγνωσμένων διαταραχών κατάθλιψης.\nΌσον αφορά το μέσο προσδόκιμο ζωήςπαγκοσμίως, μεταξύ του 1950 και του 2017 αυξήθηκε από τα 48,1 στα 70,5 έτηστους άνδρες και από τα 52,9 στα 75,6 έτη στις γυναίκες.\nΟι γυναίκες ζουνπερισσότερο από τους άνδρες σχεδόν παντού στον κόσμο (στις 180 από τις 195χώρες), από 1,4 χρόνια (Αλγερία) έως 11,9 χρόνια (Ουκρανία), αλλά συνήθως ζουνπερισσότερα χρόνια κακής υγείας από ό,τι οι άνδρες στην τρίτη ηλικία.\nΤομεγαλύτερο προσδόκιμο υγιούς ζωής έχουν η Σιγκαπούρη (74,2 έτη), η Ιαπωνία(73,1) και η Ισπανία (72,1), ενώ το μικρότερο η Κεντρο-Αφρικανική Δημοκρατία(44,8 έτη).\nΣτην Ελλάδα το προσδόκιμο ζωής κατά τηγέννηση είναι 83,6 έτη για τις γυναίκες και 78,4 έτη για τους άνδρες (διαφορά5,2 έτη).\nΣτην ηλικία των 60 ετών μια Ελληνίδα έχει προσδόκιμο άλλων 25,7 ετώνζωής, ενώ ένας άνδρας άλλα 22,1 έτη (διαφορά 3,6 έτη).\nΟ παγκόσμιος πληθυσμός αυξήθηκε κατά 197%,δηλαδή σχεδόν τριπλασιάσθηκε, από 2,6 δισεκατομμύρια το 1950 σε 7,6δισεκατομμύρια το 2017. Η μέση ετήσια αύξηση του πληθυσμού μεταξύ 2007-2017ήταν 87,2 εκατομμύρια, έναντι αύξησης 81,5 εκατομμυρίων μεταξύ 1997-2007.\nΤο 1950 οι ανεπτυγμένες χώρες υψηλούεισοδήματος αποτελούσαν το 24% του παγκόσμιου πληθυσμού, αλλά το 2017 μόνο το14%.\nΟι χώρες με τον μεγαλύτερο πληθυσμό πέρυσι ήσαν η Κίνα (1,41δισεκατομμύρια), η Ινδία (1,38 δισεκατομμύρια) και οι ΗΠΑ (324,84 εκατομμύρια).


Κανείς δεν της στερεί την πρωτιά! - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΚΑΛΑΘΟΣΦΑΙΡΑ > Κανείς δεν της στερεί την πρωτιά!\n16/01/2019 23:03 196 Views\nΜε επιμέρους 26-9 στο 3ο δεκάλεπτο, η ΑΕΚ (9-2) έφτασε σε μια άνετη νίκη (80-56) επί της Ντιζόν (3-8) στο ΟΑΚΑ, για την 11η αγωνιστική του BCL, και διατηρήθηκε στην πρώτη θέση του Γ’ Ομίλου.\nΗ Ντιζόν αιφνιδίασε την ΑΕΚ με την έναρξη του αγώνα και πήρε γρήγορα διαφορά (1-9, 3′), με τους Εμεγκάνο και Ουέαρ να αποτελούν απειλή. Ωστόσο, οι γηπεδούχοι, μέσα από την άμυνα και με τον Χάντερ να βοηθά στα επιθετικά ριμπάουντ, «ροκάνισαν» την διαφορά (14-15, 10′). Στην δεύτερη περίοδο, ο Τσαλμπούρης έδωσε σημαντικές βοήθειες, όπως και ο Τζέιμς (31-22, 17′), αλλά οι Γάλλοι έκαναν σερί με τους Σασάνγκ και Λουμ (31-28, 18′), με τον Εμεγκάνο να πετυχαίνει καλάθι στη λήξη του δεκαλέπτου (36-30, 20′).\nΜε την έναρξη της τρίτης περιόδου, η ΑΕΚ μπήκε συγκεντρωμένη και με τον Λαρεντζάκη να κάνει εξαιρετική δουλειά σε άμυνα και δημιουργία, πήρε διαφορά (46-35, 24′). Οι «κιτρινόμαυροι» δεν… κατέβασαν ταχύτητα, και ο Σαντ-Ρος με τρίποντο πήγε στο +19 (56-37, 28′), για να κλείσει το δεκάλεπτο ο Χάντερ στο 62-39 (30′).\nΟι Γάλλοι έκαναν ένα μικρό σερί (62-44, 22′), αλλά οι τρίποντες… βόμβες των Σάκοτα-Γιαννόπουλου αύξησαν την διαφορά (70-44, 34′), η Ντιζόν δεν μπορούσε να αντιδράσει και όλα είχαν πάρει το δρόμο τους, για να φτάσει η ΑΕΚ στη νίκη (80-56).\nΝΙΚΗΣΕ ΓΙΑΤΙ: Η ΑΕΚ έπαιξε την άμυνα που… ήξερε στην τρίτη περίοδο, με αποτέλεσμα να αφήσει τους Γάλλους στους 9 πόντους, ενώ περιόρισε και τον πρώτο σκόρερ των φιλοξενούμενων, Ντέιβιντ Χόλστον.


Δασκάλα ρώτησε την 6η Δημοτικού: “Ποιο όργανο του σώματος μπορεί να γίνει 10 φορές Μεγαλύτερο;” – Kliktv.gr\nHome / Διαφορα / Δασκάλα ρώτησε την 6η Δημοτικού: “Ποιο όργανο του σώματος μπορεί να γίνει 10 φορές Μεγαλύτερο;”\nΜια δασκάλα ρώτησε την έκτη δημοτικού “Ποιο όργανο του ανθρώπινου σώματος γίνεται 10 φορές μεγαλύτερο όταν διεγείρεται;”\nΚανένας μαθητής δεν σήκωσε το χέρι του, έτσι η δασκάλα ρώτησε ξανά την καλύτερη μαθήτρια: “Μαρία, μπορείς σε παρακαλώ να μας πεις ποιο όργανο του σώματος γίνεται 10 φορές μεγαλύτερο όταν διεγείρεται;”\nΗ Μαρία σηκώθηκε, κόκκινη και θυμωμένη, και είπε: “Πως μπορείτε να με ρωτάτε κάτι τέτοιο; Αυτό είπαν οι γονείς μου και θα σας πάνε στον διευθυντή για να σας απολύσει!”\nΗ δασκάλα φυσικά σοκαρίστηκε από αυτό το ξέσπασμα, αλλά δεν ανησύχησε. Αντιθέτως, ρώτησε ξανά την τάξη: “Ποιο όργανο του ανθρώπινου σώματος γίνεται 10 φορές μεγαλύτερο όταν διεγείρεται;”\nΑυτή τη φορά απάντησε ένας μαθητής: “Η απάντηση είναι η κόρη του ματιού.”\n“Μπράβο, Θωμά. Σ’ευχαριστώ.”\nΗ δασκάλα γύρισε στη Μαρία και της είπε: “Μαρία, πρέπει να σου πω 3 πράγματα: πρώτον, προφανώς δεν έχεις διαβάσει. Δεύτερον, έχεις πονηρή φαντασία. Και τρίτον, φοβάμαι ότι μια μέρα θα απογοητευτείς πάρα πολύ.”\nThe post Δασκάλα ρώτησε την 6η Δημοτικού: “Ποιο όργανο του σώματος μπορεί να γίνει 10 φορές Μεγαλύτερο;” appeared first on LINE LIFE.\nΠηγή Δασκάλα ρώτησε την 6η Δημοτικού: “Ποιο όργανο του σώματος μπορεί να γίνει 10 φορές Μεγαλύτερο;”